Декстанол® инъекция учун эритма – medu.uz – Дорилар ҳақида маълумотлар ўзбек тилида\nДекстанол® инъекция учун эритма\nHome Йўриқномалар Декстанол® инъекция учун эритма\nПрепаратнинг савдо номи: Декстанол®\nфаол модда: декскетопрофен трометамол 73,8 мг (50 мг декскетопрофенга эквивалент);\nёрдамчи моддалар: этанол, натрий хлориди, натрий гидроксиди, инъекция учун сув.\nТавсифи: тиниқ рангсиз эритма.\nАТХ коди: М01АE17\nДекскетопрофен трометамол пропион кислотасининг трометамин S-(+)-2-(3-бензоилфенил) тузи бўлиб, оғриқ қолдирувчи, яллиғланишга қарши, шунингдек иситмани туширувчи воситаси сифатида ностероид яллиғланишга қарши препаратлар гуруҳига киради.\nНостероид яллиғланишга қарши препаратларнинг таъсир механизми циклооксигеназани сусайтириш ҳисобига простагландинлар синтезини пасайтиришга асосланади. Хусусан, арахидон кислотасини, кейинчалик PEG1, PEG2, PGF2a, PGD2 простагландинлари, шунингдек PGI2 простациклин ва тромбоксанлар (ТхА2 ва ТхВ2) ҳосил бўладиган PGG2 ва PGH2 каби циклик эндопероксидларга айланиши тормозланади,. Бундан ташқари, простагландинлар синтезини сусайиши кининлар каби яллиғланишнинг бошқа медиаторларига таъсир қилиши мумкин, бу ўз навбатида, препаратнинг асосий таъсирига билвосита таъсир кўрсатиши мумкин.\nҲайвонлар ва одамларда ўтказилган экспериментал тадқиқотларда декскетопрофеннинг ЦОГ-1 ва ЦОГ-2 фаоллигига сусайтирувчи таъсири аниқланган.\nКлиник тадқиқотларда ҳар хил турдаги оғриқларда декскетопрофен трометамолнинг яққол анальгезияловчи таъсир кўрсатиши намойиш этилган.\nЎртача ва кучли жадалликдаги оғриқли пациентларда декскетопрофен трометамолнинг мушак ичига ва вена ичига юборилгандаги оғриқ қолдирувчи таъсири жарроҳлик аралашувлари (ортопедик ва гинекологик операциялар/қорин бўшлиғи аъзоларидаги операциялар) даги ҳар хил турдаги оғриқларда, шунингдек таянч-ҳаракат аппаратдаги оғриқларда (бел соҳасидаги кучли оғриқ) ва буйрак санчиғида ўрганилган.\nТадқиқотлар вақтида препаратнинг анальгезияловчи самараси тез бошланган ва биринчи 45 минут мобайнида максимал даражага етган. 50 мг декскетопрофен трометамол қабул қилинганидан сўнг оғриқ қолдирувчи таъсир давомийлиги 8 соатни ташкил қилади.\nКлиник тадқиқотларда, декскетопрофен трометамолнинг инъекция учун эритмасини қўлланилиши операциядан кейинги оғриқни бартараф этиш мақсадида опиатлар билан бир вақтда қўлланилганда, опиатларнинг дозасини сезиларли даражада камайтириш имконини бериши намойиш қилинди. Агар операциядан кейинги оғриқни бартараф этиш мақсадида бемор томонидан назорат қилинадиган оғриқсизлантириш учун қурилма ёрдамида морфий тайинланган беморларга декскетопрофен трометамол ҳам тайинланган бўлса, унда уларга плацебо қабул қилган гуруҳдаги пациентларга нисбатан морфийнинг камроқ дозаси (35-40% га) талаб қилинган.\nДекскетопрофен трометамол пациентларга мушак ичига юборилгандан сўнг, тахминан 20 минут (10-45 минут) дан кейин максимал концентрацияга эришилади. 25-50 мг препарат бир марта мушак ичига ва вена ичига юборилганда эгри чизиқ остидаги майдон АUC кўрсаткичи дозага мутаносиб эканлиги исботланган.\nПрепаратни кўп марта қўлланилишини ўрганиш юзасидан фармакокинетик тадқиқотларда, сўнгги марта мушак ичига ва вена ичига юборилгандан сўнг Cmax ва AUC кўрсаткичлари бир марта қўлланилгандан кейинги кўрсаткичлардан фарқланмаслиги аниқланган бўлиб, бу дори воситасининг кумуляцияси йўқлигидан далолат беради.\nҚон плазмаси оқсиллари билан юқори боғланиш даражасига (99%) эга бошқа дори воситалари каби декскетопрофеннинг тақсимланиш ҳажми ўртача 0,25л/кг ни ташкил қилади. Ярим тақсимланиш даври тахминан 0,35 соатга тенг, ярим чиқарилиш даври эса 1-2,7 соатлар диапазонида ўзгариб туради.\nДекскетопрофеннинг метаболизми асосан глюкурон кислотаси билан конъюгация йўли билан кечади ва кейинчалик буйрак томонидан ажратиб чиқарилади. Декскетопрофен трометамол юборилгандан сўнг, сийдикда фақат S-(+) оптик изомери қолади, бу препаратни R-(-) оптик изомерига айланмаслигидан далолат беради.\nБир марталик ва кўп марталик дозалар юборилгандан сўнг, тадқиқотда иштирок этган кекса ёшдаги (65 ёш ва ундан катта ёшдаги) соғлом кўнгиллиларга препаратнинг таъсир кўрсатиш даражаси, ёш кўнгиллиларга нисбатан анчагина юқори (55% гача) бўлган, бироқ максимал концентрация ва унга эришиш вақтидаги статик аҳамиятли фарқ аниқланмаган. Бир марталик ва кўп марталик дозалар юборилгандан сўнг, ўртача ярим чиқарилииш даври (48% гача) узайган, муайян умумий клиренс эса қисқарган.\nТурли генезли оғриқ синдромини:\n– жароҳатланиш, операциядан кейинги оғриқлар, буйрак санчиқлари;\n– онкологик касалликлари бўлган пациентларда суяклардаги метастазларда оғриқни баратараф этиш учун қўлланилади.\nТаянч-ҳаракат аппаратининг ўткир ва сурункали яллиғланишли касалликларини:\n– серонегатив спондилоартритлар (анкилозланувчи спондилоартрит, реактив артрит);\n– бўғимдан ташқари ревматизмни (тендинит, бурсит, елка бўғими капсулити) симптоматик даволаш учун қўлланилади.\nКатта ёшдагиларга тавсия қилинган доза ҳар 8-12 соатда 50 мг ни ташкил қилади. Зарурат бўлганида, такрорий доза 6 соатлик интервал билан юборилиши мумкин. Суткалик доза 150 мг дан ошмаслиги керак.\nПрепарат қисқа муддат давомида қўллаш учун мўлжалланган ва у билан даволанишни ўткир симптомлар даврида чеклаш керак (энг кўпи билан 2 сутка). Иложи борича пациентларни препаратнинг мувофиқ дори шаклини перорал қабул қилишга ўтказиш керак.\nНожўя реакцияларни, пациентнинг ҳолатини яхшилаш учун зарур бўлган минимал самарали дозани иложи борича энг қисқа давр давомида қўллаш ҳисобига камайтириш мумкин.\nКекса ёшдаги пациентлар учун дозага тузатиш киритиш, одатда, талаб қилинмайди. Бироқ физиологик ёш билан боғлиқ буйрак функциясини пасайиши туфайли, бироз ифодаланган буйрак функциясини етишмовчилиги мавжудлигида препаратни пастроқ дозаларда тайинлаш тавсия қилинади: умумий суткалик доза – 50 мг.\nЖигар функциясининг енгил ёки ўртача намоён бўлган бузилиши (Чайлд-Пью шкаласи бўйича 5-9 балл) бўлган пациентларда умумий суткалик дозани 50 мг гача камайтириш ва жигарнинг функционал кўрсаткичларининг назоратини тез-тез ўтказиш керак. Препарат жигар функциясининг оғир бузилишлари (Чайлд-Пью шкаласи бўйича 10-15 балл) бўлган беморларга тайинланмаслиги керак.\nБуйрак функциясининг енгил бузилиши (креатинин клиренси – минутига 50-80 мл) бўлган пациентлар учун суткалик доза 50 мг гача камайтириш керак. Препарат буйрак функциясининг оғир етишмовчилиги (креатинин клиренси – <50 мл/минут) бўлган беморларга тайинланмаслиги керак.\nПрепарат мушак ичига ва вена ичига юборилиши мумкин:\n– мушак ичига юборилиши: битта ампуладаги модда (2 мл) секин-аста мушак ичига чуқур юборилади;\n– вена ичига юборилиши: суюлтирилган эритма 10-30 минут давомида вена ичига аста-секин юборилиши керак. Тайёрланган эритмага табиий кундузги ёруғликнинг таъсирига йўл қўйилмасин;\n– вена ичига болюсли юборилиши: зарурат бўлганида, битта ампуладаги модда (2 мл) энг камида 15 секунд давомида аста-секин вена ичига болюс усулида юборилиши мумкин.\nМушак ичига ёки вена ичига инъекция қилиш усули қўлланганда, препарат ампуладан олингандан сўнг зудлик билан юборилиши керак.\nВена ичига инфузия учун эритма стерилланган шароитларда тайёрланади ва табиий кундузги ёруғлик таъсиридан ҳимояланган бўлиши керак.\nҲар бир гуруҳни таърифлаш учун фойдаланиладиган номлар қуйидаги чекловларга мувофиқ, ҳар бир расмий тилда қабул қилинган стандарт терминологияга мувофиқ бўлиши керак: жуда тез-тез (≥1/10), тез-тез (≥1/100 дан <1/10 гача), тез-тез эмас (≥1/1,000 дан <1/100 гача), кам ҳолларда (≥1/10,000 дан <1/1,000 гача), жуда кам ҳолларда (<1/10,000).\nҚон яратиш тизими томонидан: кам ҳолларда –анемия; жуда кам ҳолларда – нейтропения, тромбоцитопения.\nИммун тизим томонидан: кам ҳолларда – хиқилдоқ шиши; жуда кам ҳолларда – анафилактик реакция, шу жумладан анафилактик шок.\nМоддалар алмашинуви ва овқатланиш томонидан: кам ҳолларда – гипергликемия, гипогликемия, гипертриглицеридемия, анорексия.\nМарказий нерв тизими томонидан: тез-тез эмас – бош оғриғи, бош айланиши, уйқусизлик, уйқучанлик; кам ҳолларда – парестезия, ҳушдан кетиш.\nКўриш органлари томонидан: тез-тез –кўришни ноаниқлиги.\nЭшитиш ва мувозанатни сақлаш органлари томонидан: камдан-кам – қулоқ шанғиллаши.\nЮрак-қон томир тизими томонидан: кам ҳолларда – экстрасистолия, тахикардия; тез-тез эмас – гипотония, гиперемия; кам ҳолларда – гипертония, юзаки веналар тромбофлебити.\nНафас олиш тизими томонидан: кам ҳолларда – брадипноэ; жуда кам ҳолларда – бронхоспазм, диспноэ.\nОвқат ҳазм қилиш тизими томонидан: тез-тез – кўнгил айниши ва/ёки қусиш; тез-тез эмас – абдоминал оғриқ, диспепсия, диарея, қабзият, гематемезис, оғиз қуриши; кам ҳолларда – меъда-ичак йўли аъзоларининг эрозия-ярали шикастланиши, шу жумладан қон кетишлари ва перфорациялар; жуда кам ҳолларда – панкреатит.\nЖигар ва сафро чиқариш йўллари томонидан: кам ҳолларда – гепатит, сариқ касали; жуда кам ҳолларда – гепатоцеллюляр шикастланишлар.\nТери ва териости тўқималари томонидан: тез-тез эмас – дерматитлар, қичишиш, тошма, кучли терлаш; кам ҳолларда – эшакеми, акне; жуда кам ҳолларда – Стивенс-Джонсон синдроми, токсик эпидермал некролиз (Лайелл синдроми), ангионевротик шиш, юзни шиши, фотосезувчанлик реакцияси.\nСкелет-мушак ва бириктирувчи тўқималар томонидан: кам ҳолларда – мушаклар ригидлиги, бўғимлар ҳаракатланишини қийинлиги, мушаклар спазми, белдаги оғриқлар.\nБуйрак ва сийдик чиқариш йўллари томонидан: кам ҳолларда – ўткир буйрак етишмовчилиги, полиурия, буйракда оғриқ, кетонурия, протеинурия; жуда кам ҳолларда – нефрит ёки нефротик синдром.\nЖинсий аъзолар ва сут бези томонидан: кам ҳолларда – ҳайз кўриш циклини бузилиши, простата бези функциясини бузилиши.\nЛаборатор кўрсаткичлари томонидан: кам ҳолларда – жигарнинг функционал намунасидаги оғишлар.\nБошқалар: тез-тез – инъекция жойидаги оғриқ, препарат юборилган жойдаги реакциялар, шу жумладан яллиғланиш, қонталашиш ёки қон кетишлари; тез-тез эмас – гипертермия, толиқиш, оғриқ, совқотиш ҳисси; кам ҳолларда – увушиб қолиш, периферик шишлар.\nМеъда-ичак йўллари: энг кўп кузатиладиган ножўя таъсирлар меъда-ичак йўллари тизимига тааллуқлидир. Пептик яра, меъда-ичак йўли перфорацияси ёки қон кетишлари ривожланиши, айниқса, кекса ёшдаги беморларда баъзан ўлим билан якунланиши мумкин. Мавжуд маълумотларга кўра, препаратни қўллаш фонида кўнгил айниши, қусиш, диарея, метеоризм, қабзият, диспепсик ҳолатлар, қориндаги оғриқ, мелена, қон аралаш қусиш, ярали стоматит, колитни зўрайиши ва Крон касаллиги юз бериши мумкин. Кам ҳолларда гастрит қайд этилади. Шунингдек, ностероид яллиғланишга қарши воситалар (НЯҚВ) қўлланиши оқибатида пайдо бўлиши мумкин бўлган шишлар, артериал гипертензия (АГ) ва юрак етишмовчилиги аниқланган.\nБошқа НЯҚВ қўлланган ҳолларда бўлгани каби, қуйидаги ножўя таъсирлар бўлиши мумкин: тизимли қизил югурик ёки бириктирувчи тўқиманинг аралаш касалликлари бўлган пациентларда юз бериши мумкин бўлган асептик менингит ҳамда қон томонидан реакциялар (пурпура, апластик ва гемолитик анемия, кам ҳолларда – агранулоцитоз ва суяк кўмиги гипоплазияси).\nБуллез реакциялар, шу жумладан Стивенс-Джонсон синдроми ва токсик эпидермал некролиз (жуда кам ҳолларда) юз бериши мумкин.\nКлиник тадқиқотлар натижаларига ва эпидемиологик маълумотларга кўра, баъзи бир НЯҚВ ни (айниқса, юқори дозаларда ва узоқ вақт мобайнида) қўлланилиши артериялар тромбози оқибатидаги патологияларни (масалан, миокард инфаркти ва инсультни) ривожланиши хавфини бироз ошиши билан кечиши мумкин.\n– декскетопрофенга ва салицилатларга ёки препаратнинг ёрдамчи компонентларига ўта юқори сезувчанлик;\n– меъда ва ўн икки бармоқ ичак зўрайиш босқичидаги яра касаллиги;\n– меъда-ичакдан қон кетишлари ёки фаол қон кетишларнинг бошқа кўринишлари;\n– жигар ва буйрак функциясининг оғир бузилишлари (креатинин клиренс <50 мл/минут);\n– ичакнинг зўрайиш босқичидаги яллиғланиш касалликлари, Крон касаллиги;\n– геморрагик диатез ва қон ивишининг бошқа бузилишлари;\n– бронхиал астма;\n– 18 ёшгача болаларда қўллаш мумкин эмас.\nҲомиладорликнинг III уч ойлигида ва эмизиш даврида препаратни қўллаш мумкин эмас.\nПростагландинлар синтезини сусайиши ҳомиладорликни кечишига ва/ёки ҳомилани ривожланишига салбий таъсир кўрсатиши мумкин. Эпидемиологик тадқиқотларнинг натижаларига мувофиқ, простагландинлар синтезини сусайтирувчи препаратлар қўлланилганда ҳомиладорликнинг илк муддатларида бола ташлаш, ҳомилада юрак нуқсонини юз бериши ва қориннинг олд деворини ривожланмай қолиш хавфи ошади. Юрак-қон томир тизими аномалияларини ривожланишининг мутлақ хавфи энг кўпи билан 1% дан тахминан 1,5% гача ошган. Бундай ҳолатларнинг юз бериш хавфи препаратнинг дозасини ва даволаш давомийлигини ошириш оқибатида кучаяди деб ҳисоблайдилар. Ҳайвонларда ўтказилган тадқиқотларда, простагландинлар синтези ингибиторларини юбориш ҳомиланинг пред- ва постимплантацион нобуд бўлиш хавфи ошишига олиб келиши, шунингдек эмбрионни нобуд бўлиши мумкинлиги исботланган. Бундан ташқари, турли туғма нуқсонларни, шу жумладан органогенез даври мобайнида простагландинлар синтези ингибиторларини қабул қилган ҳайвонларда юрак-қон томир тизимининг ривожланиш нуқсонларини сонини ошиши қайд этилган. Шундай бўлса-да, декскетопрофен трометамолнинг хусусиятларини ўрганиш юзасидан ҳайвонларда ўтказилган тадқиқотлар репродуктив функцияга препаратнинг токсик таъсирини намойиш қилмаган. Ҳомиладорликнинг I ва II уч ойлигида декскетопрофен трометамолни фақат жуда зарур бўлган ҳоллардагина тайинлаш мумкин. Декскетопрофен трометамолни, ҳомиладор бўлишни режалаштираётган ёки ҳомиладорликнинг I ва II уч ойлигида буюрилганда, минимал самарали дозани даволашнинг иложи борича энг қисқа муддати давомида қўллаш лозим.\nҲомиладорликнинг III уч ойлигида простагландинлар синтезининг барча ингибиторлари қуйидагиларни келтириб чиқаради:\n– кардиопульмонал токсик синдром (артериал йўлни облитерацияси ва ўпка гипертензияси билан кечувчи);\n– буйрак функцияси бузилиши, бу олигогидроамнион ривожланиши билан кечувчи буйрак етишмовчилигигача авж олиши мумкин.\nҲомиладорлик охирида кузатиладиган она ва бола учун хавфлар:\n– қон кетиш вақтини узайиши, тромбоцитлар агрегацияси сусайиш самараси, бу хатто препарат паст дозаларда қўлланганда ҳам юз бериши мумкин;\n– бачадон қисқаришини кечикиши, мувофиқ равишда туруқни кечикиши ва туғруқ вақтини чўзилишига олиб келади.\nТранспорт воситасини бошқариш ва бошқа механизмлар билан ишлашга таъсир этиш хусусияти\nПрепаратни қўлланиши транспорт воситаларини бошқариш ва бошқа механизмлар билан ишлаш қобилиятига кучсиз ва ўртача таъсир кўрсатиши мумкин, чунки бош айланиши ва уйқучанликни юз бериш хавфи мавжуд.\nҚуйидаги воситаларни НЯҚВ билан бир вақтда қўлланилиши тавсия қилинмайди:\nБошқа НЯҚВ, шу жумладан юқори дозалардаги салицилатлар (суткасига >3г) билан бирга: бир нечта НЯҚВ ни бир вақтда қўлланиши меъда-ичакдан қон кетишлари ва улар таъсири синергизми оқибатида яралар пайдо бўлиш хавфини оширади.\nАнтикоагулянтлар билан: декскетопрофеннинг қон плазмаси оқсиллари билан юқори даражада боғланиши, шунингдек тромбоцитлар функциясини сусайтириши оқибатида НЯҚВ антикоагулянтларнинг, масалан, варфариннинг таъсирини ҳамда меъда ва ўн икки бармоқ ичак шиллиқ қаватини шикастланишини кучайтиради. Агар бир вақтда қўллаш зарур бўлса, у шифокорнинг синчков назорати остида ва тегишли лаборатор кўрсаткичларга мувофиқ ўтказилиши лозим.\nГепарин: қон кетиш хавфи (тромбоцитлар функциясини сусайиши ҳамда меъда ва ўн икки бармоқ ичак шиллиқ қаватини шикастланиши туфайли) кучаяди. Агар бир вақтда қўллаш зарур бўлса, у шифокорнинг синчков назорати остида ва тегишли лаборатор кўрсаткичларга мувофиқ ўтказилиши лозим.\nКортикостероидлар: меъда-ичак йўлларида яралар ва қон кетишини ривожланиш хавфи кучаяди.\nЛитий препаратлари билан: НЯҚВ қон плазмасида литийнинг концентрациясини оширади, бу токсик даражага етиши (литийнинг буйрак экскрециясини сусайиши туфайли) мумкин. Мазкур параметр декскетопрофенни буюришда, дозасини ўзгартиришда ва бекор қилинишида ҳисобга олиниши керак.\nМетотрексат билан, ҳафтада 15 мг ва ундан юқори дозаларда: НЯҚВ қўлланганда метотрексатнинг буйрак клиренси пасайиши туфайли, унинг гематотоксинлиги кучаяди.\nГидантоин ва сульфаниламидларнинг ҳосилалари билан: уларнинг токсик кўринишларининг яққоллиги ошиши мумкин.\nЭҳтиёткорликни талаб этувчи комбинациялар:\nДиуретиклар, ААФ ингибиторлари, антибактериал аминогликозидлар ва II ангиотензин рецепторлари антагонистлари билан: Декскетопрофен диуретик ва бошқа антигипертензив воситаларнинг самарадорлигини пасайтиради. Буйрак функциясини бузилиш бўлган айрим беморларда (масалан, сувсизланганда ёки кекса ёшдаги шахсларда) циклооксигеназани сусайтирувчи дори воситаларини ААФ ингибиторлари ёки II ангиотензин рецепторлари антагонистлари ёки антибактериал аминогликозидларни қўлланиши, одатда, қайтувчан жараён ҳисобланади. Декскетопрофен ҳар қандай диуретик билан бир вақтда қўлланилганда, беморда сувсизланиш йўқлигига ишонч ҳосил қилиш, даволанишни бошида эса, буйрак функциясини назорат қилиш лозим.\nМетотрексат билан, ҳафтада 15 мг дан камроқ дозаларда: НЯҚВ қўлланилганда метотрексатнинг буйрак клиренси сусайиши туфайли, унинг гематологик токсиклиги кучаяди. Мажмуавий даволанишнинг илк ҳафталарида қон манзарасини ҳар ҳафталик назоратини ўтказиш керак. Буйрак функциясини хатто озгина бузилишлари бўлганида ҳам, шунингдек кекса ёшдаги шахсларни синчков назорат қилиш лозим.\nПентоксифиллин билан: қон кетишларини ривожланиш хавфи ошади. Жадал клиник мониторинг ва қон кетиш вақтини тез-тез назорат қилиш лозим.\nЗидовудин билан: мажмуавий терапия бошлангандан сўнг 1 ҳафтадан кейин ретикулоцитларга токсик таъсир намоён бўлиши, у оғир анемияни ривожланишига олиб келиши мумкин. Мажмуавий даволаш бошлангандан сўнг 1-2 ҳафтадан кейин қон ҳужайралари ва ретикулоцитлар сонини ҳисоблашни ўтказиш керак.\nСульфонилмочевина препаратлари билан: НЯҚВ сульфонилмочевинани қон плазмаси оқсиллари билан боғланиш жойларидан сиқиб чиқариш хусусияти туфайли, сульфонилмочевинанинг гипогликемик таъсири кучайиши мумкин.\nЭътиборга олиниши лозим бўлган комбинациялар:\nБета-андренорецепторларнинг блокаторлари билан: НЯҚВ ни қўлланилиши простагландинлар синтезини сусайиши туфайли, уларнинг антигипертензив таъсири самарасини сусайтириши мумкин.\nЦиклоспорин ва такролимус билан: НЯҚВ нефротоксикликни ошириши мумкин, бу буйрак простагландинларига таъсири билан боғлиқ.\nМажмуавий даволашни ўтказишда буйрак функциясини назорат қилиш лозим.\nТромболитик препаратлар билан: қон кетишларини ривожланиш хавфи кучаяди.\nАнтиагрегант воситалар ва серотонинни қайта қамраб олинишининг селектив ингибиторлари билан: меъда-ичакдан қон кетишларини ривожланиш хавфи ошади.\nПробенецид билан: қон плазмасида декскетопрофеннинг концентрацияси ошиши мумкин; мазкур таъсири препаратни буйрак найчалари орқали секрециясига ва глюкурон кислотаси билан конъюгациясига ингибиция қилувчи таъсири билан боғлиқ бўлиши мумкин, бу эса декскетопрофеннинг дозасига тузатиш киритишни талаб этади.\nЮрак гликозидлари билан: НЯҚВ уларнинг қон зардобидаги концентрациясини ошишига олиб келиши мумкин.\nМифепристон билан: простагландинлар синтезини ингибиция қилувчи воситалар таъсири остида мифепристоннинг самарадорлигини назарий жиҳатдан пасайиш хавфи туфайли, НЯҚВ ни, мифепристон қабул қилингандан сўнг 8-12 кундан эрта буюриш мумкин эмас.\nХинолонлар билан: ҳайвонларда ўтказилган экспериментал тадқиқотларда олинган маълумотлар, НЯҚВ юқори дозаларда хинолонлар билан мажмуада қўлланилганда, тиришишларни ривожланиш хавфи юқори бўлишидан далолат беради.\nБолалар ва ўсмирларда қўллаш хавфсизлиги тасдиқланмаган.\nАнамнезда аллергик реакциялари бўлган беморларда эҳтиёткорлик билан қўллаш керак.\nПрепаратни бошқа НЯҚВ, шу жумладан циклооксигеназа-2 селектив ингибиторлари билан бирга қўллашдан сақланиш керак.\nДозани ошириб юборилишининг симптоматикаси номаълум. Шунга ўхшаш дори воситалари меъда-ичак йўллари томонидан бузилишларни (қусиш, анорексия, қоринда оғриқ) ва нерв тизими томонидан бузилишларни (уйқучанлик, бош айланиши, дезориентация, бош оғриғи) келтириб чиқаради.\nДозани тасодифан ошириб юборилганда ёки ҳаддан ташқари кўп қабул қилинганда, зудлик билан пациентнинг аҳволига қараб, симптоматик даволанишни бошлаш керак.\nДекскетопрофен трометамол организмдан диализ ёрдамида чиқариб юборилади.\n«Декстанол®» инъекция учун эритма, 50 мг/5 мл дан, ампулаларда №6.\nОлдингисиДекстанол® сиртга қўллаш учун гель22.05.2018


Замонавий меҳмонхона фаолияти йўлга қўйилади » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Замонавий меҳмонхона фаолияти йўлга қўйилади\nМамлакатимизда туризм индустриясини такомиллаштириш, хизмат кўрсатиш сифати ва самарадорлигини оширишга алоҳида эътибор қаратилмоқда. Ўзбекистон Республикасининг “Туризм тўғрисида”ги қонуни, Президентимизнинг 2016 йил 2 декабрдаги "Ўзбекистон Республикасининг туризм соҳасини жадал ривожлантиришни таъминлаш чора-тадбирлари тўғрисида"ги фармони бу борада муҳим дастуриламал бўлмоқда.\nМеъёрий ҳужжатларнинг ижросини таъминлаш, шунингдек, аҳолига қулайлик яратиш мақсадида кўплаб хайрли ишларга қўл урилаяпти. Яқинда Арнасой туманида замонавий кўринишдаги янги иншоот қад ростлайди.\n“Жиззах фаввораси” масълияти чекланган жамияти ташаббуси билан шинам меҳмонхона қурилиб, фойдаланишга топширилади. Лойиҳа қиймати 3 миллиард 774 миллион сўмни ташкил қиладиган ушбу қурилишда бугунги кунда пардозлар ишлари амалга оширилмоқда. Икки қаватдан иборат бўладиган иншоотда 20 дан ошиқ маҳаллий ёшлар доимий иш билан банд бўлади.\nЖиззах в илояти ИИБ ахборот мультимедиа гуруҳи.\nАрнасойда янги лойиҳа ишга туширилади


ССВ: Pfizer вакцинаси билан эмланган болалар сони 300 мингга яқинлашди\n01 декабр 2021, Тошкент вақти: 20:57\nЎзбекистонда 12 ёшдан 18 ёшгача бўлган болалар орасида, 9 ноябрь ҳолатига кўра, 295 минг 757 нафари Pfizer вакцинаси билан ихтиёрий равишда эмланган. Бу ҳақда маълумот тарқатган Соғлиқни сақлаш вазирлиги эмлов жараёни айниқса Фарғона, Наманган ва Самарқанд вилоятларида жадал бораётганини билдирган.\nВазирлик қайдича, Ўзбекистонда оммавий эмлов бошланган апрель ойидан бери айни кунгача коронавирусга қарши жами 28 миллион 494 минг 503 доза вакцина қўлланилган.\nССВ кеча мамлакат бўйлаб 221 киши коронавирусга чалингани, шу тариқа хасталикни юқтириб олганларнинг умумий сони 188 минг 619 нафарга етганини маълум қилган.\nШунингдек, сешанба куни Ўзбекистонда коронавирусга чалинган беморлардан 307 нафари тузалган, соғайганларнинг умумий сони эса 184 минг 814 нафарга етган.\nВазирлик ўтган кеча-кундузда коронавирусга чалинган беморлардан яна 3 нафари вафот этиб, коронавирус қурбонлари сони 1 минг 346 нафарга етганини қўшимча қилган.


07:16, 16.05.2020 // 31597\nОзарбайжонда карантин тартиби йил охирига қадар давом этиши мумкин\nОзарбайжонда коронавирус эпидемияси туфайли эълон қилинган карантин режими йил охиригача давом этиши мумкин. Бу ҳақда мамлакатдаги тезкор штаб аъзоси, республика тиббиёт ҳудудий бўлинмалари бирлашмасининг раиси Рамин Байрамлига асосланиб, «РИА Новости» хабар берган.\n«Озарбайжонда карантин режими 2020 йилнинг охирига қадар давом этиши мумкин. Одамлар шу йили карантин тартибида тиббий ниқоб тақиб, ижтимоий масофаланишга риоя қилиб ҳаёт кечиришга тайёр туриши керак», – деган у 15 май куни ўтказилган брифингда.\nБайрамлининг сўзларига кўра, Озарбайжонда бир сутка ичида 101 нафар кишида коронавирус инфекцияси борлиги аниқланган, мамлакатда COVID-19 билан касалланганларнинг умумий сони 2980 нафарга етган.\n«53 нафар бемор касалликдан тузалиб, стационар даволанишни якунлади, шу тариқа коронавирус инфекциясидан тузалганлар сони 1886 нафарни ташкил қилди. 1977 йилда туғилган бир нафар бемор инфекция оқибатида вафот этган. Озарбайжонда COVID-19 асоратлари туфайли ўлганлар сони 36 нафарга етган. Айни вақтда махсус режимдаги касалхоналарда 1058 нафар бемор тиббий кузатув остига олинган. Уларнинг 37 нафари оғир, 47 нафари ўрта, қолганлари эса қониқарли аҳволда», – деган Байрамли.\nҲукумат расмийсининг айтишича, Озарбайжонда 15 май ҳолатига кўра коронавирусга қарши жами 220 минг 363 та тест ўтказилган. Мамлакатда коронавирус билан боғлиқ биринчи ўлим ҳолати 13 мартда кузатилган.\nАввал Озарбайжонда айрим чекловлар юмшатилиши, жумладан, парклар ва дам олиш марказларига чиқиш рухсат берилиб, бунда 10 нафаргача одам тўпланиши мумкинлиги, улар тиббий ниқобда бўлиши зарурлиги ҳақида маълум қилинган. Ресторан, кафе ва чойхоналар ҳам қайта иш бошлаган.\nОзарбайжондаги кийим дўконларида кийиниш хоналаридан фойдаланиш тақиқланди\nОзарбайжонда уйдан чиқиш учун SMS юбориш тартиби жорий этилди. Унга 1 соат ичида жавоб берилади\nЖаҳон соғлиқни сақлаш ташкилоти бутун дунёда коронавирус инфекциясининг тарқалиши 11 март куни пандемия даражасига чиққанини эълон қилган. Бутун дунёда COVID-19 коронавирус инфекцияси билан касалланганларнинг умумий сони 4,4 миллиондан ошган, 300 минг нафардан кўпроқ бемор касаллик оқибатида вафот этган.\n00:06 Бугун // 146110\n00:26 Кеча // 142193\n22:24, 10.07.2020 // 136842\n20:12 Кеча // 129391\n15:32 Кеча // 121159


Еттинчиси: Британия полицияси теракт бўйича яна бир гумондорни қўлга олди\n10:45 / 12.06.2017\nБритания пойтахти Лондон шаҳри шарқида 3 июнь куни амалга оширилган теракт иши бўйича яна бир гумондор қўлга олинди. Бу ҳақда Скотленд-Ярднинг якшанба куни баёнотида сўз юритилган.\n19 ёшли йигит террорчилик жиноятини амалга ошириш, тайёрлаш ёки ёрдам беришда гумон қилиниб Баркинг туманида ҳибсга олинди, дейилади хабарда. Бундан аввал, қамоққа олинган 6 киши ҳозирча ҳибсда сақланмоқда.\n3 июнь куни 3 нафар террорчи автомобилда Лондон кўпригидаги пиёдаларни босиб кетган. Шундан сўнг, Боро-маркетга боришган ҳамда машинадан чиқиб, пичоқлар билан одамларга ташланишганди. 8 киши ҳалок бўлганди. Ҳуқуқни муҳофаза қилувчи органлар террорчиларни йўқ қилишганди.


17:41 / 03.05.2017\n“Ўзбекистон” спорт мажмуасида Бокс бўйича Осиё чемпионати чорак финал баҳсларининг 75кг вазн тоифасидаги боксчиларнинг жанглари ниҳоясига етди. Унда 75кг вазн тоифасидаги ярим финалчилар маълум бўлди. Жангларни филиппинлик Эумир Марсиал ва ўзбекистонлик Исроил Мадримов жуфтлиги якунлаб берди.\nСўнгги жангда, ҳакамлар қарорига кўра, Исроил Мадримов ғалаба қозонди ва мусобақада иштирокини давом эттириш билан бирга Жаҳон чемпионати йўлланмасини қўлга киритди. Мадримов мазкур мусобақа ярим финалида қозоғистонлик Абилхон Аманкул билан куч синашади.\nУшбу вазн тоифасида, шунингдек, ҳиндистонлик Кришан Викас ҳамда жанубий кореялик Донгюн Ли ҳам рақибларини мағлуб этиб ярим финал йўлланмасини қўлга киритишди.\nОсиё чемпионати Исроил Мадримов ASBC


Тошкент шаҳридаги туман мудирлари\nГанибаев Каримберди Рахимбердиевич - Ўзбекистон Республикаси Президентининг Тошкент шаҳар Яккасарой туманидаги Халқ қабулхонаси мудири.\nКулдашев Холмирза Ҳусанович - Ўзбекистон Республикаси Президентининг Тошкент шаҳар Чилонзор туманидаги Халқ қабулхонаси мудири.\nРасулов Зикрулла Кудратович - Ўзбекистон Республикаси Президентининг Тошкент шаҳар Сергели туманидаги Халқ қабулхонаси мудири.\nПахриддинов Алим Тулкинович - Ўзбекистон Республикаси Президентининг Тошкент шаҳар Олмазор туманидаги Халқ қабулхонаси мудири.\nМусашайхов Азиз Туляганович - Ўзбекистон Республикаси Президентининг Тошкент шаҳар Миробод туманидаги Халқ қабулхонаси мудири.\nХоджимуратов Ахрор Абролович - Ўзбекистон Республикаси Президентининг Тошкент шаҳар Учтепа туманидаги Халқ қабулхонаси мудири.\nХасанов Сирож Саитмуратович - Ўзбекистон Республикаси Президентининг Тошкент шаҳар Мирзо Улуғбек туманидаги Халқ қабулхонаси мудири.\nМахмудов Зуфар Темирович - Ўзбекистон Республикаси Президентининг Тошкент шаҳар Бектемир туманидаги Халқ қабулхонаси мудири.\nРахимов Абдулло Абралович - Ўзбекистон Республикаси Президентининг Тошкент шаҳар Яшнобод туманидаги Халқ қабулхонаси мудири.\nМирсаатов Бехзод Юсупович - Ўзбекистон Республикаси Президентининг Тошкент шаҳар Шайхонтоҳур туманидаги Халқ қабулхонаси мудири.\nНурматов Бахромжон Бахтиярович - Ўзбекистон Республикаси Президентининг Тошкент шаҳар Юнусобод туманидаги Халқ қабулхонаси мудири.\nПечать 01 Март 2017 Ўқилди: 10735


Астрономия ўқув-илмий маркази\nЭргашев Салоҳиддин Шавкатович\nЭлектрон почта: astronom@samdu.uz\n2013-2018 йй. – Самарқанд давлат университети талабаси\n2017-2018 йй. – Самарқанд шаҳар 75-ўрта мактабда ўқитувчи\n2018-2020 йй. – Самарқанд давлат университети магистранти\n2020-2021 йй. – Самарқанд шаҳар 75-ўрта мактабда ўқитувчи\n2021 й. - ҳ.в. Самарқанд давлат университетининг Астрономия ўқув-илмий маркази бошлиғи


Андижонда 1,5 млрд сўм маблағ асосида замонавий аквапарк қурилди\n11:50 / 07.08.2015 6354\nАндижон вилояти Андижон туманидаги Ўрикзор маҳалласида замонавий аквапарк иш бошлади. Андижон туманидаги “Осиё мустаҳкам бунёдкор” масъулияти чекланган жамияти бунёдкорлари томонидан барпо этилган мазкур иншоотга хориждан қарийб 1,5 миллиард сўмлик чўмилиш майдончалари, ускуна ва жиҳозлар келтирилди.\n2,5 гектар ҳудудни эгаллаган аквапаркда болалар учун тўртта бассейн, чўмилиш ҳавзаси, кийиниш хоналари, душ мавжуд. Турли шакл ва ҳажмдаги фавворалар ҳам барчага яхши кайфият бахш этади. Сирпаниш қувурлари ўрнатилган майдонча ўзига хос кўринишга эга бўлиб, энг баланд сирпаниш қурилмасининг баландлиги 13 метрни ташкил этади.\nЧўмилиш ҳавзасининг айланаси 170 метр, атрофида ўзига хос ландшафт яратилган. Дам олиш учун махсус жойлар мавжуд. Ҳавзада сув фильтрлаш ускунаси ёрдамида мунтазам равишда тозалаб турилади. Бундан ташқари, ёзги кафе, чўмилиш ашёлари сотиладиган дўкон мижозлар хизматида.


Шавкат МИРЗИЁЕВ: Наўқасларды емлеўге де, экономиканы ислетиўге де мәжбүрмиз ҳәм жуўапкермиз – Қарақалпақстан Республикасы Жоқарғы Кеңеси\n30.07.2020 22:27:16 513 Әҳмийетли, Жаңалықлар\tБаспаға шығарыў Жүклеп алыў\nӨзбекстан Республикасы Президенти Шавкат Мирзиёевтиң басшылығында 28-июль күни аймақларда коронавирус пенен байланыслы қыйын жағдайды тәртипке салыў бойынша көрилип атырған илажларды додалаў бойынша видеоселектор мәжилиси өткерилди.\nПүткил дүньяда COVID-19 тарқалыўы елеге шекем даўам етпекте. Елимизде соңғы бес күнде инфекция жуқтырғанлардың саны 3 мыңға көбейип, 21 мың 700 ге жетти.\nСоның ишинде, Ташкент ўәлаятында 347, Қашқадәрьяда 193, Сурхандәрьяда 130, Самарқандта 123, Сырдәрьяда 83, Әндижанда 79 жаңадан кеселленгенлер анықланған. Бухара, Ферғана, Самарқанд, Наманган, Ташкент, Хорезм ўәлаятларында ҳәм Қарақалпақстанда пневмония жағдайлары әдеўир көбейген.\nҲәммемизге белгили, Республикалық арнаўлы комиссияның қарарына муўапық, елимизде карантин талапларының мүддети 15-августқа шекем создырылды. Соның менен бирге, ҳәзирги жағдай пандемияға қарсы гүресиў жумысларын және де күшейтиўди талап етпекте.\nМәжилисте бул бойынша аймақларда әҳмийетли болып турған мәселелер көрип шығылып, қосымша ўазыйпалар белгиленди.\nРеспубликалық арнаўлы комиссияға орынлардағы эпидемиологиялық жағдайды турақластырыў ҳәм наўқасларды емлеўде әмелий жәрдем беретуғын топарларды дүзип, ҳәр бир аймаққа жибериў бойынша көрсетпе берилди.\nБул топарларға жуўапкер уйымлар, қәнигелескен медицина орайлары және медицина жоқары оқыў орынларының басшы ҳәм қәнигелери, сондай-ақ, напақадағы тәжирийбели шыпакерлер тартылады. Бул аймақларда халыққа ерте ҳәм анық диагноз қойыў, наўқасларды кеселлик дәрежесине қарап дурыс ҳәм қәнигели емлеўде әҳмийетли фактор болады.\nҲәкимликлерге коронавирусқа қәнигелескен емлеўханаларды шөлкемлестириў, интенсив ҳәм реанимация орынларын көбейтиў, оларды зәрүр медициналық үскенелер ҳәм дәри-дармақ пенен тәмийинлеў ўазыйпасы қойылды. Ташкент қаласындағы тәжирийбе тийкарында COVID-19 ҳәм пневмония менен кеселленгенлерге дәслепки маман медициналық жәрдем көрсететуғын «арнаўлы поликлиникалар» шөлкемлестириў зәрүрлиги атап өтилди.\nМәмлекетимиз басшысы аўыр наўқаслардың жағдайын жеңиллестиретуғын медициналық үскенелер менен тәмийинлеў мәселесине айрықша тоқтап өтти.\nАтап өтилгениндей, соңғы еки ҳәптеде қосымша түрде 370 жасалма дем алдырыў аппараты, 1 мың 41 портатив дем алдырыў үскенеси, 1 мың 164 кислород концентраторы ҳәм басқа да зәрүр медициналық үскенелер алып келинип, аймақларға тарқатылды. Наўқаслардың көбейиўи мүмкин екенлигин есапқа алып, Республикалық арнаўлы комиссияға орынларға және қосымша үскенелер жеткериў бойынша тапсырма берилди.\nӨзбекстан Республикасы Президентиниң усы жыл 25-июльдеги «Коронавирус пандемиясын жумсартыў, халықтың санитариялық-эпидемиологиялық тынышлығын ҳәм саламатлығын сақлаў системасын түп-тийкарынан жетилистириў илажлары ҳаққында»ғы пәрманына муўапық Санитариялық-эпидемиологиялық тынышлық ҳәм жәмийетлик саламатлық хызмети шөлкемлестирилди. Бул хызметтиң бүгинги күндеги ең тийкарғы ўазыйпасы вирус шынжырын үзиў болып есапланады. Сондай-ақ, денсаўлықты сақлаў системасы, ҳәкимликлер менен биргеликте наўқасларды саламатландырыў ҳәм олардан басқаларға вирус жуғыўын азайтыў да ең әҳмийетли бағдар болып табылады.\nМәжилисте жас балалар, ҳәмиледар ҳаяллар, кекселер, майыплығы ҳәм өтлескен кеселлиги болған пуқаралардың саламатлығы үстинен системалы мониторинг алып барыў зәрүрлиги белгиленди.\nКарантин дәўиринде бирде-бир жәрдемге мүтәж шаңарақ итибардан шетте қалмайтуғыны, кем тәмийинленген халық қатламына материаллық жәрдем, азық-аўқат ҳәм дәри-дәрмақларды мәнзилли жеткерип бериў системасы «саат»тай анық ислеўи кереклиги атап өтилди.\n-Ҳәзирги шараятта наўқасларды емлеўге де, экономиканы ислетиўге де мәжбүрмиз ҳәм жуўапкермиз. Соның ушын халықтың саламатлығын сақлаў, соның менен бирге темир тәртип пенен барлық жумысларды даўам еттириўимиз керек,-деди Шавкат Мирзиёев.\nҲәкимлерге өз аймағындағы реал жағдайдан келип шығып, анық илажлар көриўи бойынша тапсырмалар берилди. Соның менен бирге, медициналық нықап тағыў, социаллық аралықты сақлаў, 65 жастан өткенлер зәрүрлик болмаса үйден шықпаў қағыйдаларына қатаң әмел етиўдиң әҳмийети атап өтилди.\nВидеоселектор мәжилисинде ҳәкимлер ҳәм сектор басшыларының қатнасқанынан пайдаланып, экспорт ҳәм инвестиция мәселелери, бюджет түсимлери болжаўының орынланыўы, ғаўаша тәрбиясы ҳәм егинлерди суўғарыў жумысларының барысы көрип шығылды. Булар бойынша жуўапкер басшылардың есабы тыңланды.


LG компанияси ақлли музлатгични намойиш этди\n20:43 / 04.09.2016\nМузлатгич 29 дюйм диагоналга эга улкан яримшаффоф сенсор дисплей билан бойитилган. The Verge'нинг таъкидлашича, унинг хизмат кўрсатиши ҳам худди кўриниши каби ажойиб - иловалар тез очилади ва қотиб қолмайди.\nМаиший техникада бир қатор вазифаларни бажаришга имкон берувчи Windows 10-иловаларининг тўплами ўрнатилган, яъни янги музлатгичда маҳсулотлар рўйхатини тузиш, таймерга қўйиш, масаллиқлар яратиш ёки маҳсулотлар ҳақида турли фойдали маълумотларни сақлаш мумкин бўлади. Шунингдек дисплей орқали кўриниб турадиган маҳсулотни белгилаш имкони ҳам мавжуд.\nМузлатгичда Intel Atom процессори ва 2 Гб оператив хотира ўрнатилган. Маиший ускуна Windows 10'нинг тўлиқ базасида ишлайди - унга Windows Store'дан тўғридан-тўғри иловаларни юклаб олиш, қўшиқ эшитиш ва ҳаттоки овозли бошқариш учун Cortana'дан фойдаланиш мумкин.\nИшлаб чиқарувчи музлатгичнинг аниқ хусусиятлари ва унинг баҳоси ҳақида маълумот бермади.\nМанбага кўра, Smart Instaview Door-in-Door аққли музлатгичи жорий йилнинг охирида сотувга чиқади.


Арнольд Шварцнеггер биринчи электрли “Хаммер”ни тақдим қилди - Carzone.Uz\nАрнольд Шварцнеггер биринчи электрли “Хаммер”ни тақдим қилди\nАвстриянинг Kreisel Electric компанияси икки ой деганда H1 русуми асосидаги йўлтанламаснинг электрли прототипини ясаб битирди.\nДунёдаги энг биринчи электрохаммер Австрияда Kreisel Electricнинг илмий-тадқиқот маркази очилишида намойиш қилинди. Тантанали тадбирда машҳур киноактёр Арнольд Шварцнеггер ва Австрия канцлери Кристиан Кернлар иштирок этди.\nHummer вазни уч тонна. Машина ўта маҳсулдор 100 кВт•соатли батареядан озиқланади. Иккита электромоторининг жами қуввати 490 от кучига тенг. Соатига 120 км тезликда ҳаракатланувчи “Хаммер”нинг йўл захираси 300 км.\n“Kreisel Electric менинг G-Classимни ўтган йилнинг қишида электрлаштирган. Энди бўлса Hummer. Агар Kreisel шу суръатда давом этса яқинда Европадан Лос-Анжелесга электрли самолётда учиб бора оламан”, дея лутф қилди Арнолд Шварцнеггер.\nАрнолд Шварцнеггернинг Mercedes-Benz G-класс базасидаги электромобилига 510 кгли литий-ион батареяси ўрнатилган бўлиб, сиғими 80 кВт•соатга тенгдир. Қуввати 483 от кучига тенг.\n“Электрогелик” 5,6 сонияда юзга чиқади. Тўла заряди билан 300 км йўл босади.


Германия — Конфедерациялари кубоги соҳиби!\n01:21 / 03.07.2017\nУчрашувнинг 20-дақиқасида Чили терма жамоаси ҳимоячиси Диаснинг қўпол хатосидан кейин Тимо Вернер тўпни эгаллаб олиб, бўш дарвоза қаршисида турган Штиндлга етказиб берди. «Боруссия» Мёнгхенгладбах сардори бу вазиятда қийинчиликсиз дарвозани ишғол қилиб ҳисобни очди.\nУчрашувнинг дастлабки ва голдан кейинги вазиятларда ҳам Чили устунлик қилиб, бир неча марта голли вазиятлар яратган бўлсада, улардан фойдалана олмади ва натижада Германия ўз тарихида биринчи марта нуфузли мусобақа бош совринини қўлга киритди.\nЧили – Германия 0:1 (0:1)\nГермания: тер Стеген, Мустафи, Рюдигер, Хектор, Гинтер, Руди, Киммих, Горетцка (Зюле, 90), Дракслер, Штиндль, Вернер (Жан, 79).\nОгоҳлантиришлар: Киммих (59), Видаль (59), Хара (65), Варгас (75), Жан (90), Браво (90), Руди (90+2).


Ўзбекистон Республикаси Адлия вазирлиги - Ходимларнинг меҳнат ҳуқуқлари кафолатланади\n03:39:04 (GMT +5), Чр, 15 июл 2020\nМамлакатимизда амалга оширилаётган барча ислоҳотлар замирида инсон манфаати ва унинг орзу-интилишларини рўёбга чиқариш ётади. Фуқароларининг эркин ва адолатли меҳнат шароитларида ишлашини таъминлаш муҳим вазифалардан бири ҳисобланади.\nКонституция билан ўрнатилган ушбу кафолатга амалда риоя қилиниши адлия органлари томонидан ўрганилди ва баҳо берилди. Бунда, 100 мингдан ортиқ фуқаролар ўртасида тест синовлари, аноним ва анкета усулида сўровлар ўтказилди.\nТаҳлиллар жойларда бу борада айрим тизимли камчилик ва муаммолар мавжудлигини кўрсатди. Хусусан, ходимларнинг иш вақтига риоя этмаслик, ҳақ тўламасдан қўшимча ишга жалб қилиш, иш ҳақини вақтида тўламаслик ёки иш ҳақидан асоссиз ушлаб қолиш, шунингдек, етарли меҳнат шароитларини таъминламаслик каби салбий ҳолатлар кузатилди.\nШу билан бирга, иш берувчилар томонидан ходимларнинг меҳнат ҳуқуқларига риоя этилиши аҳволини қониқарли даражада эмас. Масалан:\nБу каби қоидалар Халқаро меҳнат ташкилотининг “Иш вақтини хафтасига 40 соат давомида қисқартириш тўғрисида”ги Конвенциясида ҳам назарда тутилган.\nШунингдек, “Зўрлаб ишлатиш ёки мажбурий меҳнат тўғрисида”ги конвенцияда ҳам бу борада қоидалар ўрнатилган бўлиб, унга кўра, ишчиларни иш жойида узоқ вақт давомида сақлаб қолишга мажбур қиладиган ишларни бажаришдан олдин улар учун тегишли гигиена шароитлари ва зарур тиббий ёрдамни таъминлаш бўйича барча чораларни кўриш, жумладан, вақти-вақти билан тиббий кўрикдан ўтказишни таъминлаш лозим.


Олег Панфилов: “Ўзбекистон Туркманистон каби ёпиқ давлатга айланмоқда”\nБасира “Одил сўз” халқаро ташкилоти Ўзбекистонда сўз ва матбуот эркинлиги билан боғлиқ мониторингнинг март ойи натижаларини эълон қилди. Мазкур ҳисобот Ўзбекистондаги Журналистларни қайта тайёрлаш халқаро маркази билан ҳамкорликда тайёрланган.\nСўз ва матбуот эркинлигига бағишланган мазкур мониторинг 2003 йил сентябрдан буён олиб борилмоқда. Дастлаб у Ўзбекистондаги “Интерньюс” ташкилоти ҳамкорлигида тайёрланарди. “Интерньюс” фаолияти тақиқланганидан сўнг 2005 йил ёздан бошлаб ишга Журналистларни қайта тайёрлаш халқаро маркази бош қўшди.\nМониторингнинг март ойига бағишланган ҳисоботида Ўзбекистонда баъзи ахборот сайтларига ёки алоҳида мақолаларга киришга тўсиқлар қўйилгани, маҳаллий журналистларга нисбатан расмий идоралар вакиллари қўпол муомалада бўлиши каби кўплаб қонунбузарлик ҳолатлари тилга олинган.\nҲисоботда ОАВ ва унинг вакиллари ҳуқуқлари бузилишига оид 38 ҳолат қайд этилган. Қиёслаш учун маълумот: 2004 йил март ойида 51 та, 2005 йилнинг шу даврида эса 46 та ҳолат тилга олинган эди.\nБу рақамларнинг йилдан-йилга камайиб бораётгани Ўзбекистонда сўз ва матбуот эркинлиги масаласи яхшилаётганини кўрсатадими?\nМосквадаги Экстремал журналистика маркази раҳбари Олег Панфилов аслида Ўзбекистонда ҳеч қандай яхшиланиш бўлмаганини таъкидлади.\n“Бу ҳолат ҳукумат журналистикани бостириб бўлганини англатади. Шу сабабли кўп журналистлар ё ҳукуматнинг асабига тегадиган мавзуларни ёритмаяпти ёки газеталарнинг ўзи ўзини чекламоқда. Шунинг учун журналистларни тазйиққа солишга ҳукуматда асос ҳам йўқ”, - деди О.Панфилов.\nУнинг фикрича, Ўзбекистон Туркманистон каби ёпиқ давлатга айланмоқда. Мамлакатда журналистлар тотал цензура, ОАВ тотал назорат остидадир.\nМониторингда Ўзбекистон вилоятларида олиб борилаётган мажбурий обуна масаласи, Интернетдаги сайтларга тўсиқ қўйилаётгани айтилган.\nХоразмлик журналист Сергей Наумов журналистларнинг ҳуқуқлари бузилишида уларнинг ўзи ҳам айбдор эканини айтади.\n“Гап ҳозир уларнинг ҳуқуқлари бузилаётганида эмас, балки уларнинг ўз ўзини цензура қилишидадир. Давлатга қарашли кўпгина ОАВда фаолият юритаётган журналистлар мавзуларни ёритишга ҳайиқади. Уларда ички цензура кучли”, - дейди С.Наумов.\nЖурналист “Фарғона.ру”, “Центразия.ру” каби сайтларга тўсиқ қўйилгани, мухолифатнинг сайтларини айтмаса ҳам бўлишини, ҳатто бундай сайтларга кирганлик учун Интернетдан фойдаланувчилар жарима тўлаши белгилаб қўйилганини таъкидлади.\nМониторингда “Адвокат пресс” газетаси рўйхатдан ўтишга рад жавоби олгани ҳам тилга олинган. Мазкур газета ўтган йилнинг 28 ноябридан буён нашр этилмаяпти. Унинг сўнгги сонида журналист Дилмурод Саййиднинг “Оқсаш учун аввало юриш керак” сарлавҳали мақоласи босилган эди.\nҲисоботда “Немис тўлқини” радиоси мухбири Обид Шабоновнинг аккредитациядан маҳрум этилгани, “Ёшлар телерадиоканалининг Навоий вилояти бўйича мухбири Сайидали Темировнинг асоссиз ишдан бўшатилгани, Самарқанддаги СТВ телеканали мухбирига фавқулодда вазиятлар бошқармаси вакили ахоборот бермагани каби ҳолатлар қайд этилган.


Латвияда Sputnik агентлиги тақиқланди\n18:59 / 29.03.2016\nЛатвия ҳукумати Sputnik агентлигига интернет ресурсининг .lv домен ҳудудида ёпилиши тўғрисида расмий огоҳлантириш мактубини юборган. Бу ҳақда Sputnik матбуот хизмати хабар тарқатган.\nДомен номларини рўйхатдан ўтказувчи ташкилот юборган расмий мактубга кўра, sputniknews.lv номини рўйхатга олиш ЕИ Кенгаши қарори бандларини бузиш ҳисобланади.\n"Латвия ташқи ишлар вазирлигининг маълум қилишича, гап ЕИ Кенгашининг Украина мустақиллиги, ҳудудий яхлитлиги ва суверенитетига таҳдидларни чеклаш чоралари тўғрисидаги қарори ҳақида бормоқда", - дейилади матбуот хизмати хабарномасида. Акс ҳолда, жиноий иш қўзғатилиши мумкинлиги айтилган.\nSputnik бош муҳаррири Маргарита Симоньяннинг ишонч билдиришича, "Sputnik агентлигининг латиш тилидаги хизмати Латвия ва ЕИ қонунчилигининг биронта бандини бузмаган".\n".lv домен ҳудудида ресурснинг ёпилиши Латвия ҳукуматининг бевосита цензурасини билдиради. Шу билан биргаликда, Латвия раҳбарияти ОАВининг ахборот тўплаш ва тарқатиш бўйича ҳуқуқини поймол этмоқда", - деган Маргарита Симоньян.\nSputnik (sputniknews.com) – ўнлаб давлатларда мултимедиа ахборот манбалари ва радиосига эга янгиликлар агентлиги ҳисобланади. Sputnik агентлиги 30дан ортиқ тилда фаолият юритувчи сайтлар, аналогли ва рақамли радиодастурлар, мобил илова ҳамда ижтимоий тармоқларда саҳифаларига эга. Sputnik агентлигининг янгиликлар тасмаси инглиз, араб, испан ва хитой тилларида чиқиб туради.


Миллий кинология марказидаги итларга валюталарни излаб топиш ўргатилмоқда\nДобавлено: 25.04.2016, 16:40\nКонтрабанда ва божхона қоидабузилишларига қарши курашишда смарали воситалардан бири бу шубҳасиз кинология хизматидир.\nЖорий йилда ташкил қилинганига 20 йил тўлган Давлат божхона қўмитасининг Миллий кинология маркази Марказий Осиё минтақасида мазкур йўналишдаги ягона ҳалқаро ўқув маскани ҳисобланади.\nМарказда итларни ўргатиш бўйича 6 спецификация мавжуд. Наркотик ва портловчи моддаларни, қурол ва ўқ-дориларни излаб топиш, излаш-қутқариш, ҳимоя қилиш-қоровуллик ва изларни қидириш хизмати, «Антитеррор» хизмати. Шунингдек, «итбоп» ихтисосликлар рўйхатига пул купюралари (валюталар)ни излашни киритиш устида ишлар олиб борилмоқда.\nМарказда доимий равишда турли модуллар ишлаб чиқилади, кинологлар ва хизмат итлари билан ўтказиладиган амалий машғулотлар учун видеобаза яратилади. Бу ерда махсус тренажёрлар ва синфхоналар қурилган ҳамда жиҳозланган, қарийб 600 кв.метр майдонга эга бўлган усти ёпиқ ўқув–дрессировкалаш павильони қурилган. Усти очиқ ўқув – дрессировкалаш мажмуаси, юк ва енгил автомашиналар, автобуслар, темир йўл вагони, самолёт ва теплоходнинг ўқув макетлари қўйилган майдончалар, шунингдек ўхшатиб қурилган аэромажмуа мавжуд.


“ЖИҲОД” АСЛИ НИМА? — Zamaxshariy.uz\n“ЖИҲОД” АСЛИ НИМА?\nКишининг ўз ватанини босқинчилардан, исёнкорлардан ҳимоя қилиши ҳам айни жиҳоддир. Ҳадисда инсоннинг ўз нафси ёмонликларига қарши туриши, яхшиликларга интилиши катта жиҳод эканлиги таъкидланади. Имом Бухорий ривоят килган ҳадисда айтилади: “Бир киши Расулуллоҳ соллаллоҳу алайхи васалламнинг ҳузурларига у зотдан жиҳодга изн сўраб келди. Шунда у зот унга: “Сенинг ота-онанг борми?” дедилар. “Ҳа”, деди. “Бас, икковлари (хизмати)да жиҳод қил!” дедилар”. Бугунги кунда баъзи бир бузғунчилар ўз – ўзини портлатиш билан шахидлик мақомини олиш мумкин эканини исботлашга уринмоқда.Мисол тарзида Пайғамбаримиз соллаллоҳу алайҳи васаллам даврларидаги ғазотлардаги холатлардан мисол келтиришади. Аммо ушбу ривоятларда душман билан юзма – юз турган пайитда жангга киргандан кейин халок бўлишни ривоятларнинг зохири кўрсатиб турибди.\nДушман билан бўлаётган жангда ўлса шахид, тирик қолса ғозий бўлади. Бир сўз билан айтганда шахид бўлиш ҳам, ғозий бўлиш ҳам мумкин. Яъни шахид бўладими ёки тирик қолиб ғозий бўладими ўзи билмайди. Лекин ўзини – ўзи портлатаётганлар аниқ биладики портлатгандан кейин ўлади. Бу холат шахидлик даражаси эмас.\nБалки ўз жонига ўзи қасд қилиш ва бегонларнинг жонига тажоввуз қилишдир. Бундай шахслар шахидлик мартабасига эмас балки, гунохкор дўззаҳий бандалар қаторига қўшилиши аниқ ва муқаррардур.\nАллоҳ таоло хадиси қудсийда баён қилади. “Бандам ўзини ўзи ўлдириб, мен унга берган умрга шукур қилмай, шошилди. Шунинг учун унга жаннатни абадий харом қилдим” деган. Ўзини – ўзи ўлдириш бу ўз хаётини қасддан тўхтатишдур, шариат нуқтаий назаридан бу харакат қаттиқ қораланади. Ўзини – ўзи ўлдириш “Шахидлик” – деб бахолаш айни адашиш, жиноятнинг ўзгинасидир. Ахмоқнинг нодон эканлигини жуда доно киши ҳам унга тушунтира олмайди.\nЭтиқодга айланмаган ғояларнинг Жиҳод сўзининг мазмун-моҳияти. Жиҳоднинг луғатдаги хусусиятидан келиб чиққан ҳолда қатор турларга ажратилган. Ислом динига сўз билан даъват қилиш ёки фарзандни ота-онаси хизматида бўлиши ҳам жиҳод ҳисоблангани боис, унинг кенг маънода қўлланиши аён бўлади. Умумий ҳолда жиҳод нафс, шайтон ва босқинчиликка қарши курашиш каби турларга ажратилган. Пайғамбар алайҳиссалом Макка даврида мушриклар томонидан содир бўлган қийинчиликларга барча саҳобаларни сабр қилишга чорлаб, уруш қилишдан Пайғамбар алайҳиссалом Макка даврида мушриклар томонидан содир бўлган қийинчиликларга барча саҳобаларни сабр қилишга чорлаб, уруш қилишдан қайтарганлар. Қуръон илмлари билан шуғулланган уламоларнинг таъкидлашларича, 70 дан ортиқ ояти-каримада мусулмонлар кофирларга қарши жиҳоддан қайтарилган. Ҳатто, ҳимоя учун ҳам кофирларга қарши жанг қилишга рухсат берилмаган.\nМакка даврида Пайғамбар алайҳиссалом Аллоҳ таолонинг Наҳл сураси 125-оятидаги: “(Эй Муҳаммад), Парвардигорингиз йўли – динига донолик, ҳикмат ва чиройли панд-насиҳат билан энг гўзал йўлда мужодала-мунозара қилинг!”, – деган кўрсатмаси асосида фаолият олиб борган. Мусулмонлар қатнашган жанглар фақатгина уруш ҳудудларида бўлиб, Пайғамбар алайҳиссаломнинг кўрсатмасига мувофиқ жангда қўлида қурол бўлган кимсалар билан урушилган, агар улар тўхтатишни хоҳлашса сўзсиз тўхтатилган. Шунингдек, жангни хоҳламаганларга тегилмаган, аёллар, болалар ва кекса ёшдагиларга ҳужум қилинмаган. Ўзаро аҳдлашган кимсаларга хабар бермасдан ёки тўсатдан ҳийла билан уруш очилмаган, душман томон олдин жанг бошламагунча, уларга уруш қилинмаган. Пайғамбар алайҳиссалом мусулмон жамиятини барпо этиш ёки унга ҳудуд ҳозирлаш учун умуман жанг қилмаган. Ва ҳатто хос давлатни барпо этиш мақсадида мусулмонларни жамлаш учун ҳам амалга оширмаган. Агар “жиҳод” ислом давлатини қуриш учун ёки инсонларни динга киришга мажбурлаш учун жорий этилганида, Расулуллоҳ саллаллоҳу алайҳи васаллам ўзи бу борада намуна бўлур эдилар.\nБироқ Пайғамбаримиз саллаллоҳу алайҳи васаллам бундай йўл тутмаган. Аксинча, мусулмон жамияти тинч йўл билан табиий равишда юзага келган. Ҳозирда турли гуруҳ ва тоифалар ўзлари илгари сураётган ғояга эришиш мақсадида “жиҳод” турларидан фойдаланишга уринмоқдалар. Улар баъзи мусулмонларнинг ислом аҳкомларини тўғри талқин этадиган илмий савияга эга эмаслигидан фойдаланиб, “жиҳод – муқаддас уруш”, деган тушунчаларни тарғиб қилиб, ноҳақ қон тўкилишга сабабчи бўлмоқдалар. Бунга дунёнинг турли чеккасида “жиҳод” ниқоби остида содир этилаётган қўпорувчилик ҳаракатлари мисол бўла олади. Афсуски, ушбу тушунча такрор ва такрор ислом уламолари томонидан шарҳланиб, жиҳод бу – жанг қилиш эмаслиги, араб тилида урушни англатувчи “қитол” сўзи мавжудлиги таъкидланаётган бўлсада, баъзи шахслар онгида жиҳод қуролли кураш деган тушунча ҳамон ҳукмрон бўлиб турибди.\nВаҳоланки, “жиҳод”нинг асосий негизи ислом ва унинг асосларини инсонларга тўғри талқин этишдир. Бунга турли фиқҳ китобларининг жиҳод боби ҳужжат бўла олади. Мазкур асарларда инсонларни яхшиликка чорлаш ва ёмонликлардан қайтариш, ўзининг инсонийлик жиҳатлари билан бошқаларга намуна бўла олиш жиҳоднинг асосий мағзи эканлиги баён этилган. Имом Нававий ўзининг “Ал-манҳаж фий аввал китаб ал-жиҳад” китобида “жиҳод”нинг таърифи ва турлари баёнида “… яхши ишларга буюриш ва ёмон ишлардан қайтариш” марказий ўринда туришини баён қилган. Имом Дирдийр ўзининг “Ақроб ал-масалик” деган асари “жиҳод” бобини шариат илмларини тарқатиш, яхши ишларга буюриш ва ёмон ишлардан қайтариш вожиб эканини тушунтириш билан бошлаган. Ҳозирги мутаассиб кишиларнинг халифалик тузиш тўғрисидаги фикрлари асоссиздир. Дунёвий тизим ҳукмрон бўлган ҳозирги замонда халифаликка зарурат йўқ. Буни воқеликнинг ўзи бизга кўрсатиб турибди.\nЮқорида таъкидланганидек, давлат диндорларга ўз ибодатларини тўлиқ, эмин-эркин адо этишлари учун барча шароитларни яратиб бераётган, буюк маънавий меросимиз ўрганилиб, муқаддас динимизга юксак эътибор ва эҳтиром кўрсатилаётган шароитда мутаассиб оқимларнинг бундай сохта даъволари буткул асоссиз ва хатодир. Халқимиз маънавий ҳаётида асрлар бўйи эътиқод, иймон, пок ақида собитлиги муҳим ўрин тутган. Шундан келиб чиқиб, халқимиз эътиқодини турли ғаразли хуружлар ва ҳамлалардан ҳимоя қилиш, ёшларга динимизнинг асл моҳиятини тўғри тушунтириш, мусаффо ислом ғояларини аҳоли, хусусан, ёшларга тўғри тушунтириш бугунги куннинг энг долзарб вазифаларидандир.\nPrevious Post:ГИЁХВАНД МОДДАЛАР ИНСОН ХАЁТИНИНГ ЗАВОЛИ\nNext Post:ҲУҚУҚБУЗАРЛИКЛАРНИНГ ОЛДИНИ ОЛАЙЛИК


Энди чақалоқнинг ҳужжатлари ота-она иштирокисиз расмийлаштирилади | Qalampir.uz\nЖамият\t11 Ноябрь 2020 18:48 8836\nЎзбекистон Республикаси Вазирлар Маҳкамаси қарори билан Туғилганликни қайд этиш билан боғлиқ комплекс давлат хизматларини кўрсатишнинг маъмурий регламенти тасдиқланди.\nУнга кўра, бола туғилган жойдаги тиббиёт муассасаси ходими бола туғилганидан сўнг 1 кун ичида бола ва ота-онаси ҳақидаги маълумотларни “Туғилиш ва ўлимни, шу жумладан перинатал ўлимни электрон рўйхатга олиш” ахборот алмашинуви тизимига киритади.\nМаълумотлар автоматик равишда "ФҲДЁ ягона электрон архиви" ахборот тизимига юборилади.\n• Туман (шаҳар) ички ишлар бўлими – болани 1 кун ичида тегишли манзил бўйича доимий рўйхатга қўяди;\n• Мактабгача таълим вазирлиги – мактабгача таълимни бошқаришнинг ахборот тизимида сўровда кўрсатилган боғчага болани автоматик равишда навбатга қўяди;\n• Соғлиқни сақлаш вазирлиги – 1 иш куни ичида она рўйхатда турган поликлиникага (рўйхатда турмаган тақдирда доимий ёки вақтинча рўйхатда турган яшаш манзилидаги поликлиникага) болани рўйхатга қўяди;\n• Пенсия жамғармаси бўлими – фарзанд туғилганда бериладиган бир марталик нафақа пулини автоматик равишда расмийлаштиради.\nБоланинг отаси ёки онаси бола туғилгандан бошлаб 6 ой муддат ичида бир марталик нафақа пулини олиш учун Халқ банкининг исталган филиалига мурожаат қилиши мумкин (6 ойдан кейин мурожаат қилинса, бир марталик нафақани тўлаш рад этилади).\nТуғилганликни қайд этиш билан боғлиқ комплекс давлат хизматлари Тошкент ва Нукус шаҳарларида, 2021 йил 1 февралдан барча вилоят марказларида, 2021 йил 1 сентябрдан бошлаб бутун республика ҳудудида кўрсатилади.\n16 Апрель 16:38 101542\n16 Апрель 13:14 66722\n15 Апрель 08:10 45627\n17 Апрель 16:36 39193\n15 Апрель 12:12 38555


ЎзА - Ўзбекистон – Қозоғистон ўртасида Сирдарё давлатлараро туташув пункти очилди\nЎзбекистон – Қозоғистон ўртасида Сирдарё давлатлараро туташув пункти очилди\nИкки давлат ўртасида ўзаро савдо сотиқ, товар айирбошлаш, транспорт алоқалари, айниқса, темир йўл транспортидан кенг фойдаланиш, юк ва йўловчи ташишда мижозларга қулайликлар яратиш борасидаги ўзаро ҳамкорлик кун сайин ривожланмоқда.\nЎзбекистон бугунги кунда қўшни давлатлар, жумладан, Афғонистон, Туркманистон, Тожикистон, Қирғизистон, Қозоғистон билан жами 20 коридор орқали темир йўл транспортидан фойдаланиб, ҳамкорлик алоқаларини амалга ошириб келмоқда. Биргина Қозоғистон Республикасини оладиган бўлсак, айни кунгача Келес ҳамда Қорақалпоғистон давлатлараро туташув пунктлари орқали юклар расмийлаштирилиб, поездлар қатнови амалга ошириб келинаётган эди.\nЭндиликда Сирдарё ва республикамизнинг бошқа вилоятларидан Қозоғистон Республикасининг жанубий ҳудудларига жўнатиладиган юклар янги ишга туширилган Сирдарё давлатлараро туташув пункти орқали юборилади. Қозоғистон Республикаси томонидан ташишга қабул қилинган юкларнинг Ўзбекистон темир йўллари орқали МДҲ мамлакатларига транзит ўтказилиши таъминланади.\nТаъкидланишича, эндиликда Сирдарё давлатлараро туташув пункти ишга туширилиши билан, суткасига қўшимча 3 жуфт юк поезди айланмасига замин яратади. Бу нафақат Ўзбекистон учун, балки, қўшни Қозоғистон Республикаси учун ҳам жуда катта иқтисодий самара бериши шубҳасиз.\nХуршид ҚОДИРОВ, Т.Мамадаминов (сурат), ЎзА


АҚШ расмийлари ҳам¸ матбуоти ҳам “Убеки-беки-беки-стан”чидан кулишмоқда\nРеспубликачилар партиясидан президентликка номзодлик ҳаққини қўлга киритишга уринаëтган Ҳерман Кэйн.\nБу кулгуга АҚШ Давлат котиби Ҳиллари Клинтон ҳам қўшилди.\nАҚШ президентлигига даъвогар¸ Канзас Сити Марказий Банки раиси Ҳерман Кэйн Ўзбекистон каби кичик ва аҳамиятсиз мамлакатниям¸ унинг президенти номиниям билмайман ва билишни ҳам хоҳламайман¸ деб дилидагини тилига кўчирдию нақ балога қолди.\nБугун халқаро муносабатлар вазияти¸ хусусан Ўзбекистоннинг Вашингтон учун эътибори кун сайин ошиб бораëтганидан хабардорлар Республикачилар партиясидан президентликка номзод қилишга интилаëтган Ҳерман Кэйннинг бу гапидан мазза қилиб кулмоқда.\nТашқи сиëсат усталари эса¸ пиццачи Кэйнни¸ “ақлинг етган ишни қилсангчи¸ ташқи сиëсатни сенга ким қўйибди”¸ қабилида масхара қилмоқдалар.\n22 октябр куни Тошкентга келиши кутилаëтган АҚШ Давлат котиби Ҳиллари Клинтон 20 октябр куни Кобулда Афғонистон президенти Ҳамид Карзай билан учрашди. АҚШ делегациясининг Карзай ва унинг маслаҳатчилари билан сўзлашувлари бошланиши арафасида йиғинни тасвирга олишга кирган журналистлар олдида президент Ҳамид Карзай Клинтон хонимга Кэйн баëноти ҳақида сўз ташлади. АҚШ дипломатлари раҳбари камерага қараб туриб¸ бу репликага кулгу аралаш жавоб қотди.\nҲиллари Клинтон ва Ҳамид Карзай\n“Сиз республикачи номзод Ҳерман Кэйнни назарда тутаяпсиз. У пицца ширкатининг собиқ хўжайини”¸ деди Клинтон Карзайга гапира туриб.\n“Ҳали шунақами?”¸ дея ўзини гўлликка солгандек бўлди Ҳамид Карзай.\n“Oh yeah, у Godfather pizza деганмией жойдан бошлаган”¸ деди кенг табассум билан Клинтон хоним.\n“Yes, I see, I see”¸ деди Карзай\nСўнгра Клинтон хоним АҚШнинг Афғонистондаги элчиси Риян Крокерга қараб туриб¸ Кэйнни масхара қилишга ўтди.\n“Президент Карзай жаноб Кэйннинг янгиликка айланган клипи ҳақида гапираяпти. Кэйн “Мен бу станларнинг президентлари номини билмайман¸ билишниям хоҳламайман” деди¸ ҳалигидай¸ биласизку”¸ дея республикачи номзодга тақлидан юзларини буриштириб Клинтон хоним.\n21 октябр куни халқаро оммавий ахборот воситалари халқаро муносабатлар соҳасида устаси фаранг саналмиш Ҳиллари Клинтоннинг ташқи сиëсат кўчасига ҳам кирмаган собиқ пиццачини калака қилганини бош сарлавҳалардан бирига айлантирди.\nАйни пайтда¸ Ҳерман Кэйннинг “Убеки-беки-беки-беки-стан-стан” деб бошланувчи машҳур баëноти устидан кулаëтган фақат Клинтон хоним эмас.\nАмерикадаги CBN канали мухбири билан суҳбатда ташқи сиёсатга оид ҳар қандай илмоқли саволга жавоб беришга тайëрлигини билдирган Кэйн мухбирнинг “Ўзбекистон президенти ким?” деган саволга жавоб бера оласизми?” деган қўққис саволига “Мендан Убеки-беки-беки-беки-стан-стан президенти ким, деб сўрашса, мен уларга йўқ билмайман, сиз ўзингиз биласизми ўзи, деб жавоб бераман”, деди АҚШ президентлигига даъвогар.\nБундай беписанд жавобини изоҳлай туриб жаноб Кэйн¸ “умуман Ўзбекистондек қандайдир кичик ва аҳамиятсиз давлат раҳбарининг исмини билиш АҚШнинг катта муаммоларини ҳал қилмайди”, дея таъкидлади.\nБу жавоб муносабати билан CNN телеканали “Ўзбекистон президенти ким?” деган лавҳа ҳозирлади.\nCNNнинг Ўзбекистон ҳақидаги кўрсатуви\nТелеканалнинг БМТ даги таниқли бошловчиси Richard Roth Ню Йорк кўчаларига чиқиб¸ “Ҳей¸ ораларингизда ўзбекистонликлар борми?” дея ҳайқиради. Аммо Манҳэттандан топмагани ўзбекларнинг Бруклинда эканини айта туриб у “Наргиз” деган ўзбек ресторанига боради. АҚШдаги аксар ўзбек емакхоналарининг эгалари каби асли бухор яҳудийси бўлган “Наргиз” кафеси хўжайини Борис Бангиев деворларини ўзбек сўзаналари безаб турган емакхонасида туриб¸“Бу одам яхши ўқимаган ва АҚШ президентлигига даъво қилиш даражасига чиқмаслиги керак эди”¸ дейди CNN мухбири билан суҳбатда.\nБруклиндаги ўзбек ресторанидан чиқиб мухбир асосий иши ўзбек емаклари пишириш эмас¸ Ўзбекистонни дунë саҳнасида танитиш бўлган Тошкентнинг БМТдаги вакили билан гаплашишига йўл олади.\nСтанлардан бири – Покистоннинг БМТдаги элчиси CNN мухбирини Ўзбекистон намояндасига ҳам тақдим этади. Аммо мухбирдан балодан қўрққандек қўрққан Ўзбекистоннинг БМТ даги дипломати¸ ҳали гапнинг индаллосини эшитиб ҳам кўрмай¸ “No comment” деб қочиб қолади...\nБМТ даги ўзбек элчиси қилмаган иш - бу мамлакат маданиятини уни билмаган Кэйн кабиларга таништириш юмушини Бруклиндаги бухор яҳудийси қилади:\n“Мен уни бизнинг реторанимизга келиб¸ ўзбек овқатларимиздан татиб кўришга чақираман”¸ дейди пиццачи орзумандга қарата ўзбекча шашлигу шўрвалар қайнаб турган ошхонадан туриб гапирган Борис Бангиев.


11:37 26.05.2020 (Янгиланган 11:38 26.05.2020)\nТайбэй ва Пекин ўртасидаги муносабатлар кескинлашмоқда, баёнотлар ва сиёсий ҳаракатлардан қурол-яроғли тўқнашувгача етиб бормоқда (ҳозирча мажозий маънода). АҚШ эса доим оловга ёғ сепишга тайёр. Коронавирус ҳам орол ва ХХР ўртасидаги муносабатларни мураккаблаштирмоқда.\nАгар АҚШ Пекинни барча коронавирусга оид гуноҳларда айблашда давом этса, Тайванга нима бўлади? Тайбэй Хитой Вашингтон билан янада яқин шерик бўлишига йўл қўймаслик учун узил-кесил оролни куч билан“қўшиб олишга” уриниши мумкин деб ўйлайди. Дарҳақиқат, ушбу вазиятда Тайвань ҳар қандай Хитойга қарши ҳаракатларнинг плацдармига айланиши мумкин.\nThe South China Morning Post нашрининг хабар беришича, ўзини фараз қилинган "тажовуздан" ҳимоя қилиш учун Тайвань ўзининг баллистик ракеталарини Хитойнинг қисми етиб бориши учун такомиллаштириши мумкин. Афтидан, улар аллақачон ракеталар синовларини ўтган ой ўтказиб бўлган.\nХитой ҳукумати маҳаллий ҳокимиятларга "камҳаржроқ бўлишни"ни тавсия қилди\nУмуман олганда, Тайбэй тезда қуролланмоқда: ўз сув ости кемалари гуруҳини тузиб, Пекинни АҚШдан улар учун торпедаларни сотиб олишлари мумкинлиги билан жиғига тегмоқда. ОАВларнинг ёзишича, оролда америкалик шерикларининг ёрдамини кутган ҳолда Хитойнинг қолган қисмидан ўзини ҳимоя қилиш сценарийсини жиддий ўрганишмоқда.\nАммо Хитой ва АҚШ учун Тайвань нимани англатади? Савдолашиш мавзуси. Агар келажакда Вашингтон ва Пекин савдо муаммолари, сиёсий қийинчиликлар ва бошқа муаммоларни енга олишса, америкаликларнинг Тайбейга ҳомийлиги тез ва жиддий сустлашиши мумкин.\nҚитъадаги Хитойнинг мустақил оролни куч билан жиловлаб олиш уриниши назарий жиҳатдан очиқ қарама-қаршиликка олиб келиши мумкин, бу эса иштирокчиларнинг ҳар бирига номақбул. АҚШ ҳам буни тушунади ва бутун жанговар кучи (ёки ҳатто қисман) билан ҳам Тайвань учун "туриб бериши" даргумон. Энг муҳими, ҳар қандай вазиятда ҳам, Тайваннинг ўзининг бунда омади чопмайди: ёки Пекин, ёки Вашингтон унинг автономиясини тортиб олади ёки у қарама-қаршиликлар майдони ва савдолашиш воситасига айланади.\nМуаллиф Мария Меркулова, Sputnik Радиоси\nҒалаба паради иштирокчилари COVID-19 билан касалланмади\nТаъкидланишича, бундай натижага ўз вақтида қабул қилинган самарали хавфсизлик чоралари туфайли эршишига муваффақ бўлинган.\nТОШКЕНТ, 13 июл — Sputnik. Россияда Улуғ Ватан урушининг 75 йиллигига бағишланган Ғалаба парадида иштирок этган ҳарбийларнинг ҳеч бири коронавирус билан касалланмади. Бу ҳақда РИА Новости хабар қилмоқда.\nХудди 1945 йилдагидек: Бу йилги Ғалаба паради нима билан эсда қолади?\nРоссия Мудофаа вазирлиги ҳарбий-тиббиёт бош бошқармаси бошлиғи Дмитрий Тришкиннинг сўзларига кўра, бундай натижага ўз вақтида қабул қилинган самарали хавфсизлик чоралари туфайли эришишга муваффақ бўлинган.\nУ ҳар бир параддан ўтувчи гуруҳга тиббиёт ходимлари бириктирилгани ва улар иштирокчиларнинг соғлиғини назорат қилиш боришганини таъкидлади.\nЭслатиб ўтамиз, Россияда 24 июнь куни Ғалабанинг 75 йиллигига бағишланган парад бўлиб ўтди. Коронавирус пандемияси туфайли тантанали тадбирларни бошқа муддатга қолдиришга тўғри келган эди. Қизил майдонда бўлиб ўтган маросимда жами 225 та ҳарбий техника, 13 та давлатдан 14 минг аскар ва зобитлар иштирок этди. Россия пойтахти узра парад сафида 55 самолёт ва 20 вертолёт учиб ўтди.\nСеченов университети коронавирусга қарши дунёдаги биринчи вакцина синовларини кўнгиллиларда муваффақият билан якунлади.\nТОШКЕНТ, 12 июл — Sputnik. Россия пойтахти Москвада коронавирусга қарши дунёдаги биринчи вакцина синовлари муваффақиятли якунланди. Бу ҳақда РИА Новости хабар қилмоқда.\n“Сеченов университети коронавирусга қарши дунёдаги биринчи вакцина синовларини кўнгиллиларда муваффақият билан якунлади”, - деди Сеченов университетининг трансляцион тиббиёт и биотехнология институти директори Вадим Тарасов.\nАниқлик киритилишича, кўнгиллиларнинг биринчи гуруҳига чоршанба, 15 июль, иккинчи гуруҳига 20 июль куни жавоб берилади. Бироқ улар тиббий кузатув остида бўлишда давом этадилар, чунки шифокорлар уларнинг иммунитетига баҳо беришлари керак.\nЭслатиб ўтамиз, аввалроқ Россияда коронавирусга қарши вакцинанинг якуний синов босқичи бошлангани хабар қилинган эди.\nЎзбекистон ва Туркия ўртасида яна бир ҳужжат кучга кирди\nҲужжатга биноан, икки давлат ваколатли органлари ўртасида ахборот алмашишнинг янгиланган тартиби назарда тутилмоқда. Битим солиқларни ундиришда кўмаклашишга оид янги норма билан тўлдирилмоқда\nТОШКЕНТ, 13 июл — Sputnik. Ўзбекистон ва Туркия ўртасида 1996 йил 8 майдаги Даромадларга икки томонлама солиқ солишга йўл қўймаслик тўғрисидаги ҳукуматлараро битимга ўзгартиришлар киритиш тўғрисидаги баённома 9 июлдан эътиборан кучга кирди.\nҲужжат Ўзбекистон президенти Шавкат Мирзиёевнинг 2017 йил 25-октябрда Туркияга ташрифи давомида имзоланган.\nҲужжатга биноан, икки давлат ваколатли органлари ўртасида ахборот алмашишнинг янгиланган тартиби назарда тутилмоқда, шунингдек, Битим солиқларни ундиришда кўмаклашишга оид янги норма билан тўлдирилмоқда.\nТузатишлар “солиқ шаффофлиги”ни таъминлашга қаратилган бўлиб, бу икки мамлакатнинг жисмоний ва юридик шахслари томонидан солиқларни тўлашдан бўйин товлашга қарши курашиш самарадорлигини оширишга ёрдам беради.\nУшбу ўзгартириш ва қўшимчалар шартномавий-ҳуқуқий базани такомиллаштириш ва битим қоидаларини икки мамлакатнинг амалдаги солиқ қонунчилигига мувофиқлаштириш зарурияти билан белгиланади.


Осиё Кубоги 2015: Австралия Ўзбекистоннинг рақиби билан куч синашмоқчи - BBC O'zbek\nОсиё Кубоги 2015: Австралия Ўзбекистоннинг рақиби билан куч синашмоқчи\nИштирокчи миллий терма жамоалар январ ойига режаланган турнир арафасида ўртоқлик учрашувлари ўтказишга зўр беришаркан, мезбон Австралия бу гал Саудия Арабистонига қарши майдонга тушмоқчи.\nХабарларга кўра, Австралиянинг Ўзбекистоннинг гуруҳдош рақибига қарши ўртоқлик учрашуви 8 сентябр куни Лондонда бўлиб ўтади.\nЎз ўрнида таъкидлаш жоиз, Австралия футбол бўйича бу йилги жаҳон чемпионатининг иштирокчиси ҳам саналади.\n"Соккероуз"лар Япония, Жанубий Корея ва Эрон билан бирга Бразилияда Осиё қитъасини намоён этган тўртта миллий терма жамоадан бири бўлишганди.\nАвстралия жаҳон биринчилигининг гуруҳ босқичидан ортга қайтган эса-да, Ҳолландияга қарши матонатли ўйини билан кўпчилик футбол мутахассисларининг эътирофига сабаб бўлганди.\nУстига устак, Саудия Арабистонига қарши ўртоқлик учрашувидан тўрт кун ўтиб, улар сўнгги жаҳон чемпионати чорак финалчиси Бельгия билан ҳам куч синашиб кўришмоқчи.\nҲолландия ва Бельгия эса, Оврўпонинг кўзга кўринган миллий терма жамоаларидан саналишади.\nЎзбекистоннинг гуруҳ босқичидаги рақиби Саудия Арабистонига қарши ўйини - Австралиянинг бўлажак Осиё Кубоги арафасида ўтказаётган бешинчи халқаро ўртоқлик учрашуви бўлади.\nЎз ўрнида эслатиб ўтиш жоиз, Австралия 2011 йил Қатарда бўлиб ўтган сўнгги Осиё Кубогида Ўзбекистонни ўз тарихида илк бор финалга чиқиш бахтидан мосуво этган миллий терма жамоа бўлади.\nАммо, ўша йилги кубокка асосий даъвогарлардан бири сифатида кўрилганига қарамай, Австралия финал учрашувида Японияга енгилиб, иккинчи ўрин билан кифояланишга мажбур бўлган.\nЯпония эса, тўрт карра Осиё чемпионига айланиб, қитъада ўзига хос рекорд ўрнатганди.\nҚайд этиш лозим, Ўзбекистон, барибир, футбол бўйича Осиё Кубоги мусобақаларида қайд этган тарихий натижа ҳам айнан ўша йилга тўғри келади.\nЎзбекистон ўшанда ўз тарихида илк бор Осиё Кубогининг ярим финалига чиқишга муваффақ бўлган, ҳақли равишда қитъанинг энг кучли тўртта миллий терма жамоасидан бирига айланганди.\nХабарларга кўра, бу гал Бош мураббийси Миржалол Қосимов бошчилигидаги миллий терма жамоа Австралиядаги турнир арафасида Озарбайжон, Иордания, Янги Зеландия, Қатар, Баҳрайн ва Бирлашган Араб Амирликларига қарши қатор ўртоқлик учрашувлари ўтказишни режалаган.\nЎзбекистоннинг Озарбайжонга қарши илк халқаро ўртоқлик учрашуви 20 август куни Бокуда бўлиб ўтиши режаланган.\nЎз ўрнида таъкидлаш жоиз, Австралия ҳам октябр ойида Бирлашган Араб Амирликлари ва Қатарга қарши яна иккита ўртоқлик учрашуви ўтказмоқчи.\n2015 йилги Осиё Кубогига муддатидан илгари йўлланмани қўлга киритган Ўзбекистон ягона кубок учун курашини "В" гуруҳида бошлайди ва кейинги босқичга чиқиш учун Саудия Арабистони, Хитой ҳамда Шимолий Кореяга қарши кураш олиб боради.\nФутбол бўйича 16-Осиё Кубоги ўйинлари 9 январ куни Австралияда старт олади ва кубок соҳиби 31 январ куни маълум бўлади.


Шовқин исканжасидаги хонадондан видео. Болани касал қилган генератор — Sof.uz\nЖАҲОН 1,432,169 302,247 82,102\n28.10 09:29 1445 Жамият\nКўпқаватли уйдаги қўшнингиз перфоратор ишлатганми? Деворни эмас, миянгизни пармалайдиган шовқиндан оромингиз йўқолган бўлса, навбатдаги мақоламиз қаҳрамонининг дардини англай оласиз. Фақат сиз узоғи бир ҳафта перфоратор дириллашини тинглаган бўлсангиз, андижонлик Мирзоҳид Ҳакимовлар оиласи беш йилдан бери генератор шовқинида яшаб келмоқда.\nҲакимовлар оиласи Андижон вилояти, Олтинкўл тумани, Маслаҳат қишлоғи Ҳасан-Ҳусан маҳалласи, Юксалиш кўчаси, 9-уйда тинч-омон яшаб келишаётган эди. Нима бўлдию, 2014 йилда уларнинг ҳовлиси ёнидаги антеннага каттакон электр генератори ўрнатилди. Генератор катта бўлгач, шовқини ҳам шунга яраша бўлади. Қишлоқ жойда эса электр бир соат ёнса, икки соат ўчишини яхши биласиз. Шундан кейин Мирзоҳид аканинг уйида тинчлик йўқолди.\nГенераторнинг шовқинидан ташқари вибрацияси ҳам бўлади. Иккиси бир бўлиб Мирзоҳид аканинг хонадонига кечаю кундуз таъсир қилиши оқибатида кичик болакай касалликка чалиниб қўрқадиган бўлиб қолди. Отанинг ўзи соғлиғидан ажралди. Уёққа ёзди, буёққа ёзди – дардини тинглайдиган мард топилмади.\nГенератор шовқини камдек 2017 йилда бир тадбиркор уй ёнбошига мини-стадион қурди. Стадион бўлгач, шовқини ҳам бўлади. Бақир-чақир бўлади, айниқса бизникилар сўкинмасдан тўп тепса тилига чипқон чиқади. Майдондагиларнинг ўзаро шалоқ гапларидан Мирзоҳид ака қизларининг олдида қизариб-бўзаришдан бўшамай қолди.\nОила бошлиғи сайтимизга ёзган хатида “арена билан уйим орасидаги масофа икки метр, генератордан уйимгача эса беш метр” дейди. У маҳалла раиси, профилактика инспектори, депутат, виртуал қабулхона, туман Ички ишлар бўлими, Ички ишлар вазирлигигача арз қилган. Вазирлик арена ёпилишига буйруқ берган, иш маъмурий судга оширилган, жавобгарга энг кам ойлик иш ҳақи миқдорида жарима солинган (мини стадион эгаси беш соатда топадиган маблағ) аммо муаммо ҳал бўлмаган. “Аксинча, аризамни кўрганлар бошқа ариза ёзсанг йўқотиб юборамиз, деб таҳдид қилди”, деди Мирзоҳид Ҳакимов бизга ёзган хатида.\nҲакимов президент Шавкат Мирзиёевга мурожаат қилишга қатъий қарор қилганини ёзган. “Ариза ёзсам, ҳокимият, Ички ишлар, прокуратура кўрмай ҳуқуқимни поймол қиляпти, сиз чиқараётган қарор ва қонунларнинг ижросини таъминлайдиган одамнинг, ташкилотнинг ўзи йўқ”, деб ёзган у.\nМирзоҳид Ҳакимов ва унинг оиласи Шаҳзодахон Ҳакимова ўз таъбири билан айтганда “одамларга ўхшаб тинчликда болалари дарс қилишини, тинч ётиб ухлашни” истайди. Бунинг учун стадион ва генераторни ёки ўзининг хонадони бошқа тинч ерга кўчирилишида амалий ёрдам берилишини хоҳлайди. Нияти қатъийлигига азбаройи ишонтириш учун паспорти нусхасини ҳам юборган.\nАндижонлик мутасаддилар Мирзоҳид Ҳакимовни топиб муаммосини ҳал этишда қийналмасликлари учун телефон рақами: +99890 543 43 30\nмуаммо Андижон танқид стадион generator\n6.04 10:47 8986\n5.04 23:55 8783\nКеча, 17:58 4169\n6.04 23:19 3848\nКеча, 17:30 3802


Косово раҳбари жиноятларда гумон қилинмоқда\n28 феврал 2020, Тошкент вақти: 21:04\nянвар 26, 2011\nНАТОга нисбатн берилган ёзишмаларда Хошим Тожи Косово уюшган жиноятчилигининг “энг йирик вакили”, дея аталди.\nЕвропа кенгаши Парламентлараро Ассамблеяси Косовода одам органлари контрабадасига оид ҳисобот лойиҳасини муҳокама қилмоқда. Ҳисоботга кўра, наркотик ва одам органлари савдоси билан шуғулланган жиноий гуруҳга Косово Бош вазири Хошим Тожи бошчилик қилган.\nЕвропа кенгаши Парламентлараро Ассамблеяси (ПАСЕ), Косово Бош вазири Хошим Тожи уюшган жиноятчиликка алоқдорликда айбланган ҳисоботни муҳокама қилмоқда.\nЎтган ойда очиқланган ҳисобот икки йил давом этган тергов натижасидир. Унда Косово озодлик армиясининг собиқ қўмондонлари, жумладан Хошим Тожи косовар жанггарилари билан Сербия кучлари ўртасида 1990 йиллардаги уруш пайтида ва ундан кейин одам органларини контрабанда қилганликда айбланади.\nКосово ҳукумати ҳисоботни рад этиб, уни асоссиз ва “тухмат”, дея атади.\nПАСЕ депутатлари швейцариялик маърузачи Дик Марти ишлаб чиққан ҳисобот лойиҳасида келтирилган айбловларни тергов қилишни кўзда тутувчи резолюция қабул қилиш масаласини овозга қўйяди.\nСтрассбургда ПАСЕ мажлисида қилган чиқишида Марти инсон ҳуқуқларини сиёсатга қурбон келтирмасликка чақирди.\n- Биз, хонимлар ва жаноблар, маълум маънода Инсон ҳуқуқлари бўйича Европа Конвенцияси қадриятларининг ҳимоячиларидирмиз. Бу қадриятлар шунчаки қоғозда эмас, балки амалда қўлланишини таъминловчи қўриқчиларимиз. Бу ҳақиқат учун ва сўзда қадриятлар, аслида эса сиёсий оппортунизмни тарғиб қилувчи қўш-стандартларга қарши кураш демакдир,- деди Марти.\nСешанба куни масала овозга қўйилганидан кейин матбуот анжумани ўтказиши кутилаётган Марти “сиёсат ва уюшган жиноятчилик ўртасидаги алоқаларга кўз юмадиган бўлсак, Европанинг демократик келажагига путури етади”, дея қўшимча қилди.\nЛекин, деди у, ҳисоботда акс этган фактлар Косово халқига қарши эмас.\n- Бу ҳисобот на Косово халқи ва на албанларга қарши қаратилган ҳисоботдир. Ва у Сербияни ёқлашни мақсад қилмаган,- деди маърузачи Дик Марти.\nКосово озодлик армияси 1998-99 йилларда собиқ Югославия президенти Слободан Милошевич тарафида бўлган кучларга қарши курашган. НАТОнинг ҳарбий аралашуви туфайли Белград Косово устидан назоратни қўлдан бой берган.\nМожаро 13 мингга яқин одам ҳалок бўлиши ва Косовода БМТ назорати ўрнатилиши билан тугаган эди.\nМарти тайёрлаган ҳисоботда, уруш пайтида албан жанггариларининг сиёсий етакчиси бўлган ва амалдаги бош вазир Хошим Тожи наркотик ва одам органлари савдоси билан шуғулланган жиноий гуруҳнинг етакчиларидан бири бўлгани иддао қилинади.\nҲисоботда Косово озодлик армиясига қарши чиққан этник серблар ва косоволик албанлар жанггарилар томонидан асир олиниб Албания шимолида қамоқда сақлангани ва уларга нисбатан “ноиносний муносабат ва таҳқирлар қўллангани, ундан кейин эса улар дом-дараксиз йўқлогани” ҳикоя қилинади.\nМожаро авж олиб, Косовода тартиб ўрнатилгунига қадар Албаниянинг Фуше-Круе шаҳрчаси яқинидаги клиникада “баъзи асирларнинг органлари олинган”, дейилади ҳисоботда.\nАсирлардан олинган органлар кейинчалик халқаро қора бозорда тарнсплантация билан шуғулланадиган хусусий клиникаларга сотилган.\nДик Мартига кўра, бу жиноятлар “бошқачароқ шаклда бўлса-да, шу кунгача ҳам давом этиб келмоқда.”\nҲисоботда бу маълумотлар қайси манбадан олингани ёки бу жараёнларда неча киши ўлдирилгани айтилмаган.\nАгар бу хусусда тергов ўтказиладиган бўлса, гувоҳлар ҳимояланиши зарур, деди Марти.\n- Ҳа, бу гувоҳлар ўз Ватани – Косовони севадилар. Ҳа, улар жуда қўрқмоқда. Улар шу пайтгача гувоҳларни ҳимоя қила олмаган миллий ва халқаро адлия тизимларига ишонмайди. Менимча, бунинг учун уларни айблаб бўлмайди,- деди у.\nШвейцариялик собиқ прокурор Дик Марти 2007 йилда Европа Кенгаши номидан ўтказган тергов билан танилган. Бу тергов натижасида Европадаги 14 мамлакат ҳукуматлари 2002-2005 йилларда ўз ҳудудларида АҚШ Марказий разведка бошқармасига қарашли махфий қамоқхоналарнинг ташкил этилиши ҳамда маҳбусларни учинчи давлатларга ўтказишга руҳсат берганликда айблаган эди.\nПАСЕдаги муҳокамалар "The Guardian" газетаси бош вазир Хошим Тожи Косово уюшган жиноятчилигининг “энг йирик вакили” сифатида таърифланган НАТО ҳарбий каблограммаларини эълон қилган пайтга тўғри келди\nБу каблограммалар 2004 йилда Косовода НАТО етакчилигидаги тинчлипарвар кучлар томонидан тақдим этилган.\nБу ҳужжатларнинг бирида косоволик депутат Хавит Ҳалити албан мафияси ва Косово махфий хизматлари билан яқин алоқда экани ва “Хошим Тожи ортидаги куч”, дея таърифланади.\nМартининг ҳисоботида ҳам Ҳалити Тожининг жиноят гуруҳи аъзоси сифатида тилга олинади.\n"The Guardian" газетаси махфий ҳарбий каблограммаларни қаердан олгани ва улардаги айбловларга оид тафсилотларни ошкор қилмади.\nАндижонликлар маҳаллий футбол клубининг бир йиллик чиптасини сотиб олишга мажбурланмоқда\nУмра зиëрати уюштирувчи хусусий ширкатлар ҳозиргача тўланган пулларни қайтармоқчи эмас\nOZODLIVE: Кореядаги ўзбеклар коронавирусдан қўрқмаяпти\nҚулликдан муҳожирларни озод қилган ўзбек аёли ҳикояси


«Қўй»ни «йўқ» қилишни биласизми? Билмасангиз, билиб...\n11.02.2018 14:45 0 4561\nСуратда: Ўзи ва қўшниларининг 65 бош қўйини қидираётган Ҳасанбой Юнусов.\nАфсуски, бугун дам олиш куни, кўпчилик ташкилотлар ишламайди. Шундай бўлса-да, воқеалар ривожи қандай кечаётганини билиш учун қўйларини йўқотган Ҳасанбой акага яна қўнғироқ қилдик. Унинг маълум қилишича, мақолалар эълон қилингандан кейин «Kun.uz» сайтидаги ҳамкасбларимиз ҳам у билан боғланишган ва воқеани ўрганишга киришган.\nОлтиариқ йўқолган қўйлар


26 май 2020, Тошкент вақти: 23:01\nAmnesty International 2014 йил 21 октбярь куни Ўзбекистоннинг Берлиндаги элчихонаси олдида қийноқларга қарши ўтказган намойиши.\nAmnesty International ташкилоти БМТ Бош котиби Бан Ки Мунни, Тошкентга қиладиган сафари давомида Ўзбекистондаги инсон ҳуқуқларига доир аянчли вазият масаласини кўтаришга чақирди. Халқаро инсон ҳуқуқлари ташкилоти 9 июнь куни эълон қилган очиқ хатида жаноб Бан Ўзбекистон ҳукуматидан, хусусан, қийноқларни тўхтатиш ва сиёсий маҳбусларни озод қилишни талаб қилиши керак, дейилади. Марказий Осиё мамлакатлари бўйлаб сафар қилаётган БМТ раҳбари Тошкентга жума куни келади.\n"БМТ Бош котиби Бан Ки Мун жорий ҳафта жума куни Тошкентга қиладиган ташрифи давомида Ўзбекистондаги инсон ҳуқуқларига доир аянчли вазият масаласини мамлакат раҳбарияти юзига солиши керак", дейилади Amnesty International ташкилоти 9 июнь куни ёйинлаган очиқ хатда.\nЙиллардан бери БМТнинг инсон ҳуқуқлари масаласига оид чақириқларини беписанд қилиб келган Ўзбекистон ҳукумати, дейилади яна баёнотда, кечиктирмасдан долзарб ислоҳотларни амалга оширишга ваъда бериши керак.\nAmnesty International ташкилотининг Террорчиликка қарши кураш ва Ўзбекистон бўйича тадқиқотчиси Жулия Ҳолл Озодлик билан суҳбатда жаноб Бан нафақат бу масалани кўтариши, балки “қуруқ гаплар” билан чекланиб қолмаслиги мақсадга мувофиқ бўларди, дея таъкидлади.\n- Нега ҳеч қандай босим Каримов режимини Ўзбекистондаги инсон ҳуқуқлари вазиятини яхшилашга ундай олмаяпти, деган савол долзарблигича қолмоқда. Менимча, муаммо илдизи дунё етакчилари, шу жумладан, Бан Ки Мун, АҚШ ҳукумати, Германия ҳукумати, Европа Иттифоқи шу пайтгача қуруқ гапларни амалдаги ҳаракатга йўйиб келишганида. Улар қуруқ гаплар, савол бериш, инсон ҳуқуқлари масаласини кўтаришнинг ўзигина ҳаракат қилиш билан баробар, деб ҳисоблаб келишди. Биз эса, ҳаракат деб аталаётган баёнотларнинг оқибатлари ҳам бўлиши керак, деб ҳисоблаймиз, дейди Amnesty International вакили.\nБМТ раҳбарининг Тошкентга сафари арафасида эълон қилинган очиқ хатда Ўзбекистон ҳуқуқ-тартибот ва хавфсизлик идоралари шу кунларда ҳам қийноқларни қўллашда давом этаётгани, сиёсий маҳбусларнинг қамоқ жазолари узайтиралаётгани, инсон ҳуқуқлари фаоллари таъқиб этилаётгани ҳақида эслатилади.\nБан Ки Мунга йўлланган мактубда, хусусан, 31 май куни Ўзбекистон ҳуқуқ ҳимоячилари албянси раҳбари Елена Урлаеванинг руҳий ва жисмоний таҳқирланиши, мухолифатдаги “Эрк” партиясининг 16 йилдан бери қамоқда қолаётган фаоли Муҳаммад Бекжон ва яқинда қамоқ жазоси узайтирилглан ҳуқуқ фаоли Аъзам Фармоновларнинг тақдири ҳақида гап боради.\nAmnesty International вакили Жулия Ҳолл Ўзбекистондаги инсон ҳуқуқлари вазиятига доир кечиктириб бўлмайдиган учта муаммо БМТ раҳбарининг Тошкентга ташрифи кун тартибига киритлиши лозим, дея ҳисоблашини айтади.\n- Биринчидан, бу Ўзбекистонда эндемик тус олган қийноқлар ва бошқа кўринишдаги ноинсоний муносабат масаласидир. Бу мутлақо кечичктирилмасдан ҳал этилиши лозим бўлган муаммодир. Бу муаммо режим тарафидан хаспўшланиб келади ва тарғиб этади. Унга нуқта қўйиш керак. Иккинчиси, инсон ҳуқуқлари ҳимоячилари ва фаолларига фикр эркинлигини изҳор қилиш ва фуқаровий жамият ясай олишларига имкон берилиши масаласидир. Учинчиси, сиёсий маҳбусларнинг озод этилиши. Ўзбекистонда ноҳақ қамалганлар сони жуда кўп. Булар Amnesty International томонидан виждон тутқунлари деб топилганлар ва сиёсий сабабларга кўра қамоққа ташлангарлардир. Уларнинг шундоқ ҳам узоқ йиллик жазолари турли баҳоналар билан узайтирилмоқда. Бу бегуноҳ одамлар дарҳол озод қилиниши керак, дейди Amnesty International вакили Жулия Ҳолл Озодлик билан суҳбатда.\nБМТ Бош котиби Бан Ки Мун 9-12 июнь кунларига белгиланган Марказий Осиё бўйлаб сафарининг сўнгги нуқтаси ўлароқ, Тошкентга сафар қилади. Тошкентда Баннинг Ўзбекистон Президенти Ислом Каримов ва бошқа расмийлар билан учрашиши кутилмоқда.


"Трастбанк" тошлавҳасидаги хато талабанинг мурожаати билан тўғрилаб қўйилди - 29 Апреля 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Yakshanba, 24.10.2021, 12:47\nГлавная » 2013 » Aprel » 29 » "Трастбанк" тошлавҳасидаги хато талабанинг мурожаати билан тўғрилаб қўйилди\n"Трастбанк" тошлавҳасидаги хато талабанинг мурожаати билан тўғрилаб қўйилди\nТошкент Давлат юридик институти талабаси - блоггер Хушнудбек Худойбердиев "Трастбанк" ХОАБ банкига муассаса тошлавҳасидаги хато ҳақида хат ёзди.\n"Яқинда иш билан "Ўрда” даҳаси томонларга йўлим тушганди. Йўл-йўлакай ўша даҳада жойлашган "Трастбанк” хусусий очиқ акциядорлик биржа банкининг Республика биноси олдига қўйилган тошлавҳага кўзим тушди. Тошлавҳада ёзилган банк номида баъзи имловий хатоликлар мавжудлигини бир қарашда пайқаш унчалик қийин эмасди.\nТошлавҳани кўрдим-у, хаёлимга бир фикр келди. Одатда имловий хатоларни кўрганда кўпинча кимларнидир саводсизликда айблаймиз, устидан куламиз ёки пичинг ва истеҳзоларимизни изҳор этамиз-у, лекин ўша хатоларни тўғирлаш учун аниқ амалий ҳаракат қилиб кўрмаймиз. Мана шундай кайфиятни ўзгартириш вақти келмадимикин деган ўйда, мазкур тошлавҳани ўзгартириш учун уриниб кўришга аҳд қилдим. Бу ишнинг натижаси қандай бўлиши ҳали ўзимга ҳам қоронғу эди.", деб ёзади Хушнудбек\nТелефон ёки оғзаки мурожаатдан бир иш чиқишига ишонқирамаган ташаббускор, "Трастбанк” бошқарув раисига ёзма хат ёзишга қарор қилган. 9 апрель куни у хатни, иловани ва фотосуратни "Трастбанк” биносига олиб бориб, девонхонага топширди.\n18 апрель куни, яъни орадан 9 кун ўтиб шахсан "Трастбанк” Бошқарув раиси Хаджизадаев Шерзод Рафатовичнинг ўзи хат муаллифига қўнғироқ қилди. Раисдан шу масала бўйича кўришиш таклифини олган Худойберидиев эртаси куни келишилган вақтда "Трастбанк”га борди ва у ерда Бошқарув раиси Шерзод Рафатович билан кўришди.\nХушнудбекнинг айтишича раис уни илиқ кутиб олган ва банк номидан ҳамда шахсан ўзининг номидан банк имижини ўйлаб хат ёзгани учун унга миннатдорчилик билдирган. Банк раҳбарининг маълум қилишича, ушбу хат юзасидан махсус йиғилиш ўтказилган ва хатони тезда бартараф этиш лозимлиги ҳақида тегишли кўрсатмалар берилган. Суҳбат якунида Шерзод Рафатович миннатдорчилик белгиси сифатида Худойбердиевга "Трастбанк” номидан эсдалик пакетини совға қилди.\n"Ростини айтсам, воқеалар ривожи бундай бўлишини умуман кутмагандим. Катта бир банкнинг раисини шахсан ўзи телефон қилиб (бирон ўринбосари орқали чақиртирса ҳам бўларди), ўзи кутиб олиб, миннатдорчилик билдириб, ҳурмат бажо келтирганлари таҳсинга сазовор. Гап берилган эсдалик совғасида ҳам эмас. Чунки бошиданоқ мен бирон манфаат кўзламаганман. Гап муносабатда. Гап қилинган эътиборда. Гап самимийликда. Яна ҳам қувонарли томони ва энг асосийси тез кунларда банк олдидаги ўша тошлавҳа тўғирланди.\nБугун атайин бориб, яна суратга олиб келдим. Эсдалик сифатида. Қачонлардир мана шу тошлавҳадаги имловий хатолар менинг ташаббусим билан тўғирланган деб эслаб юраман." деб ёзади Хушнудбек ўз блогида.\nКатегория: Dunyo xabarlari | Просмотров: 614 | | Теги: Трастбанк тошлавҳасидаги хато талаб | Рейтинг: 5.0/1


Ғазода отишмалар давом этмоқда\nФаластинлик аёл қизи билан 28 июль куни Исроил отган ракетадан 8 бола ўлганига гувоҳ бўлди.\nФаластиннинг Ғазо минтақасида бугун ҳам Исроил ҳарбийлари билан отишмалар давом этмоқда.\nХабарларда айтилишича, 29 июль куни Ғазо лидери Исмоил Ханиянинг уйи Исроил отган ракетадан вайрон бўлган. Бироқ ҳалок бўлганлар ёки жабрланганлар йўқ.\nРафаҳда камида олти фаластинлик, Шати қочқинлар лагерида эса фаластинлик тўққиз бола Исроил отган ракеталардан ҳалок бўлган.\nБМТ маълумиотларига қараганда, уч ҳафтадан бери давом этаётган жангларда 1072 фаластинлик, асосан тинч аҳоли ва 52 яҳудий, асосан Исроил армияси ҳарбийлари ҳалок бўлган.


ЖАРда таниқли мутасаввиф Абдулқодир ас-Суфий оламдан ўтди | Azon.uz - Ахборот-таҳлилий портал\n1275 14:30 02.08.2021\nАсли исми Ян Даллас бўлган таниқли мутасаввий Абдулқодир ас-Суфий бугун Жанубий Африка Республикасининг Кейптаун шаҳрида 91 ёшида оламдан ўтди. “Анадолу” агентлигининг хабар беришича, марҳум ушбу шаҳарда дафн этилди.\nАбдулқодир ас-Суфий 1930 йилда Шотландиянинг Эр шаҳрида, насроний оилада туғилган. 1957-1966 йилларда кўплаб телесериалларнинг сценарийсини ёзган. 1967 йилда Марокашда исломни қабул қилиб, исмини ўзгартирди ва даркавий тариқатига қўшилди. Устози шайх Муҳаммад ибн ал-Ҳабибийдан исломий таълим олгач, Британияга қайтиб, Норвич шаҳрида Даркавий институти ва Diwan Press номли нашриётга асос солди.\n1970-йиллардан эътиборан Европа ва Шимолий Америкада исломни ёйиш ишларида қатнаша бошлади. 1976 йилда Норвичда “Мусулмонлар қишлоғи”га асос солди, дунёнинг бир қанча шаҳарларида масжидлар қурилишига бошчилик қилди.\nАбдулқодир ас-Суфий бир қатор китоблар муаллифи ҳам эди. У охирги йилларда Кейптаунда яшаётган ҳамда ислом молияси бўйича фаолиятлар олиб бораётган эди.\nЖАР мутасаввиф вафот Махсус\n686 17:35 26.11.2021\n4426 20:00 28.04.2021\n1034 21:15 24.04.2020\n1920 17:05 07.10.2019\n1491 07:00 06.09.2018


Тўланган пеняни унутдингизми - қўшимча фойда солиғини ҳисобланг | BUXGALTER.UZ\nҲисобот даврида корхоналарда бухгалтерия хизмати лозим даражада эътибор бермаган харажатлар бўлади. Шунчаки - улар жорий давр харажатларига ҳисобдан чиқарилади. Агар уларнинг жумласига контрагентлар билан ўзаро муносабатларда юзага келадиган ёки солиқ органлари томонидан қўйилган, корхона томонидан тан олинган пеня ва жарималар кирса, бу солиқ оқибатларига олиб келиши мумкин.\nНима учун фойда солиғи бўйича ҳисоботни шакллантиришда пеня ва жарималарни унутмаслик зарурлигини buxgalter.uz эксперти Татьяна ЛИМАРЕВА тушунтирди:\n– Вазиятни кўриб чиқамиз. Фараз қилайлик, корхонада:\n2020 йил январь–декабрь учун тан олинган ва бюджетга тўланган пеня ва жарималар 1 948 минг сўмни ташкил этди;\nДСИга топширилган солиқ ҳисоботида мазкур сумма чегирилмайдиган харажатларга киритилмаган ва тегишинча, Фойда солиғи ҳисоб-китобига 2-иловада бундай харажатлар таркибида акс эттирилмаган.\nНатижада фойда солиғи бўйича солиқ солинадиган база камайтирилган.\nСолиқ солинадиган фойдани аниқлашда чегирилмайдиган харажатларга қонунчиликни бузганлик учун тўланган ёки тан олинган пенялар киради .\nАгар корхона тан олган ва харажатлар суммасида солиқлар бўйича пеняларни акс эттирган бўлса, бироқ уларни чегирилмайдиган харажатлар таркибига киритмаган бўлса, буни амалга ошириш зарур. Шунингдек - қўшимча фойда солиғи ҳисоблаши ва тегишли давр учун солиқ Ҳисоб-китобини қайта топшириши зарур.\nҲисоб-китобда пеня суммаси Ҳисоб-китобга 2-илованинг 0128-сатри 4-устунида акс эттирилади.\nБундай вазиятни олдини олиш учун корхонанинг бухгалтерия хизматига қуйидагилар тавсия қилинади:\n1) корхонанинг харажатлари СКнинг 305-317-моддаларини қўллаган ҳолда чегириладиган ва чегирилмайдиган харажатларга тўғри киритилганлигини текшириш;\n2) чегирилмайдиган харажатларни Ҳисоб-китобга 2-иловага киритиш;\n3) агар ҳисобот чораги мобайнида корхона режалаштирилмаган фойда олса, фойда солиғи бўйича жорий (бўнак) тўловлар сифатида ушбу фойда суммасидан солиқни ўтказади. Бу пеня ҳисобланишини олдини олишга ёрдам беради;\n4) бошқа солиқлар бўйича ҳисобот ва тўлов муддатларини ўрганиш ва қўшимча солиқ ҳисоблаш, пенялар ва жарималарни олдини олган ҳолда уларни ўз вақтида тўлаш.\nЧегирилмайдиган харажатларнинг барча турларини қандай аниқлаш ҳақида Молия вазирлиги ва “Норма” мутахассисларининг батафсил тушунтиришларида ўқинг.


25 май 2022, Тошкент вақти: 14:37\nПрезидент Намангандаги иссиқхоналардан бирида.\nПрезидент Шавкат Мирзиёев 8 июнь куни ўтган видеоселектор йиғилишида Ўзбекистонда тадбиркорлик учун ерларни текинга бериш амалиётидан воз кечилиши ҳақида гапирди.\nВидеоселекторни кузатган маҳаллий нашрларнинг ёзишича, Мирзиёев бу борада махсус фармонни имзолаганини билдирган.\n“Энди тадбиркорлик учун ерларни тўғридан-тўғри ва текинга бериш амалиётидан бутунлай воз кечилади ва ерлар ҳамма учун бир хил ва ошкора, электрон аукцион орқали хусусий мулк қилиб сотилади ёки ижарага берилади. Туман ва шаҳар ҳокимларининг ер ажратиш ва уларни қайтариб олиш билан боғлиқ барча ваколатлари бекор қилинди”,-деб иқтибос келтиради президент сўзларидан“Дарё уз”.\nПрезидент ўз сўзи давомида “ерни халққа бўлиб бериш, 10 йилга ижарага бериш, кам таъминланган, ишсизларга бериш” ҳақида ҳам гапирган.\nПрезидентга кўра, ҳукумат тадбиркорларга ва аҳолига ер бериш билан бирга уларга ердан қандай даромад топиш мумкинлигини ўргатиши зарур.


Сил юқишидан сақланиш учун нималарга эътибор қаратиш лозим? — silning-davosi-bor.uz\nКасалликнинг ривожланиши организмнинг иммунитети, яъни касалликка қарши курашувчанлигига боғлиқ.\nСил бактерияларини юқтирган одамларнинг барчасида ҳам касаллик ривожланмайди. ОИТС хасталигида, гиёҳвандлик, кашандалик, спиртли ичимликларга ружу қўйиш, вақтида дам олмаслик, меъёрида овқатланмаслик натижасида инсоннинг касалликка қарши курашувчанлик хусусиятлари сусаяди ва сил касаллиги ривожланишига қулай шароит туғилади. Силга чалинган бемор билан бир умр бирга яшаганда ҳам бу касаллик юқмаган ҳолатлар кўп учрайди. Бунда организмни кучли иммунитет асраб қолади. Иммунитет кучли бўлиши учун эса спорт билан шуғулланиш, сервитамин овқатлар истеъмол қилиш лозим.\nТиббиёт соҳаси ривожи юқори поғоналарга кўтарилган бугунги кунда республикамизда бошқа эпидемиологик хасталиклар билан бир қаторда сил профилактикаси, уни ўз вақтида ташхислаш ҳамда даволашга катта эътибор қаратилаётир. Фтизиатр шифокорлар бу хасталикни даволашда Гиппократ қасамёдига содиқ ҳолда масъулият билан фаолият кўрсатиши, беморлар эса уларнинг шартларига амал қилиши зарур.\nАввалги мақола: Сил касаллигига чалинган шахсларнинг қонундаги мажбуриятлари қандай?\nНавбатдаги мақола: Йўталмаган одамга сил касаллиги ташхиси қўйиладими?


Бугун Покистонда Президент инаугурацияси бўлиб ўтмоқда « Ўзбекистон Халқ Ҳаракати\nБугун Покистонда Президент инаугурацияси бўлиб ўтмоқда\n09 September 2013 - 11:27\nПокистон парламенти 30 июль куни кўпчилик овоз билан мамлакатнинг янги президентини сайлаган эди. Agence France-Presse хабарига кўра, йирик ишбилармон Мамнун Ҳусайн мамлакатнинг 12-президентига айланган.\nҲусайн Покистонда ҳукмрон «Мусулмонлар лигаси» партияси вакили ҳисобланади, овоз бериш жараёнида ҳеч қандай мураккабликлар рўй бермаган ва ушбу сайлов Покистонда демократик сайлов деб аталган.\nБугун Покистон янги Президенти Мамнун Ҳусайннинг президентлик инногурацияси бўлиб ўтади.\nПокистон президенти Асиф Али Зардорий эса бугун ўз лавозимини тарк этди. Associated Press’нинг хабар беришича, Зардорий лавозимини ваколат муддати якунига етгани муносабати билан кўнгилли равишда тарк этган мамлакатнинг биринчи раҳбарига айланди.\n58 ёшли Асиф Али Зардорий 2008 йилдан бери, мамлакат ҳукумати тепасига Покистон халқ партияси келганидан бери президентлик қилиб келаётган эди. Ушбу партиянинг собиқ етакчиси, икки марта Покистон бош вазири лавозимида иш олиб борган Беназир Бҳутто айнан Зардорийнинг турмуш ўртоғи эди. 2007 йили у террорчилик ҳужуми натижасида ўлдирилган эди.\nАмалдаги қонунчиликка кўра, Покистон президенти сезиларли ваколатларга эга эмас, кўп жиҳатдан, унинг ўрни рамзий характерга эга. У парламентнинг ҳар иккала палатаси ва ҳудудий қонунчилик йиғинлари вакиллари томонидан беш йил муддатга сайланади. Бир киши ушбу лавозимни кетма-кет икки муддатдан ортиқ эгаллай олмайди.


“Позиция” ўзбекча чиқа бошлади\n08 май 2021, Тошкент вақти: 09:54\nҚирғизистон жанубида ўзбек тилида яна бир газетанинг чоп этила бошлаши¸ мамлакатдаги сиëсий жараëнлар суръатининг жадаллашгани билан изоҳланмоқда.\nҚирғизистонда “Позиция” ижтимоий-сиёсий газетасининг ўзбек тилидаги илк сони дунё юзини кўрди. Газета эгалари уни қирғизистонлик ўзбекларнинг севимли нашрига айлантириш иддаосидалар.\n“Позиция” газетаси бош муҳаррири Бақит Мирзабек ўғли аслида газетага 1994 йили асос солинганини айтади.\n- Ўша пайтларда газета қирғиз тилида чоп этилган. Орадан бироз вақт ўтиб, молиявий сабабларга кўра чоп этилмай қолган эди. 2002 йилда эса “газета қирғиз, рус ва ўзбек тилида чоп этилади” дея қайта рўйхатдан ўтказилди.\nБугунги бозор шароитини ўрганиб, газетанинг илк сонларини фақат ўзбек тилида чоп этишга қарор қилдик. Негаки, бозорларимизда қирғиз ва рус тилида чоп этилувчи нашрлар етарли, бироқ Қирғизистон жанубида истиқомат қилувчи ўзбеклар учун қўшни Ўзбекистондан келаётган газеталардан бошқа нашрлар йўқ, дейди Бақит Мирзабек ўғли.\nУнинг айтишича, газетада Қирғизистон ижтимоий-сиёсий, адабий-маданий турмушига оид мақолалар чоп этилади.\n- Газетанинг 50 фоизи ижтимоий-сиёсий мақолалар, 50 фоизи адабий-маданий янгиликлар билан тўлдирилади ва имкон қадар газетхонларга қизиқарли материаллар етказишга ҳаракат қилинади. Бунинг учун биз ўшлик ҳамда жалолободлик бир неча ўзбек журналистлари билан ҳамкорликни йўлга қўяяпмиз, дейди газета бош муҳаррири.\nАйтиб ўтиш жоизки, “Позиция” газетасининг таъсисчиси мухолифат етакчиларидан бири Ўмурбек Текебаевнинг укаси Асилбек Текебаев бўлиб ҳисобланади. Шу важдан ҳам ўшлик айрим журналистлар Қирғизистонда аҳоли сони жиҳатидан қирғизлардан кейин иккинчи ўринда турувчи миллат тилида газетанинг чиқарилиши жорий йил 23 июлига белгиланган президентлик сайловларида қирғизистонлик ўзбеклар қўлловига эга бўлиш истаги билан боғлиқ, деган фикрдалар.\nЎшлик журналист Алмаз Исманов гапиради:\n- Мен газета сайлов учун чиқарилган, деб ҳисоблайман. Таъсисчиларни Қирғизистондаги ўзбек жамоатчилиги тақдири қизиқтирганида, хусусий газеталар бозорида ўзбек газеталари деярли йўқлигини инобатга олган ҳолда бу газета бир неча йил аввал чоп этилган бўлар эди.\nБундан ташқари, газета таъсисчиси мухолифат етакчиларидан бирининг укаси эканини ҳам эътиборга олиш керак. Шу сабабли мен бу газета сайлов учун махсус чиқарилган вақтинчалик нашр, деб ҳисоблайман, дейди ўшлик журналист Алмаз Исманов.\nБироқ Бақит Мирзабек ўғли “Позиция” газетаси сайловда қирғиз мухолифатининг ўзбекча карнайи бўлади”, деган фикрларга қўшилмайди.\n- Мен газета бош муҳаррири сифатида очиқ айтишим мумкинки, президент сайловида асосан нейтрал позицияда ишлашга ҳаракат қиламан. Иккала тарафдан ҳам тенг маълумот берилади, бундан ташқари, газетани бунги кунда энг самарали бизнес, деб айтиш мумкин.\nБизнинг бош мақсадимиз ҳам, энг аввало, ўзбек газетхонлари эътиборини жалб қилиш ва келажакда мунтазам чоп этилувчи ўзбек нашри ишини йўлга қўйишдир, дейди Бақит Мирзабек ўғли.\n“Позиция” газетасининг ўзбек тилидаги илк сони 5 минг нусхада босилди. Бу Қирғизистонда чоп этилувчи ўзбек газеталари учун яхши кўрсаткичдир.\nДейлик, Ўш вилоят давлат маъмурият нашри бўлган “Ўш садоси” газетаси бор-йўғи 2,5 минг нусхада чоп этилади. Ўшда чоп этилувчи “Мезон”, “ДДД”, “Ахборот” каби мустақил ўзбек нашрлари адади эса минг нусхадан ошмайди. Бундан ташқари, маҳаллий ўзбек газеталари моддий қийинчилик туфайли мунтазам чоп этилмайди.\n- Буни маънавиятимизнинг кундан-кунга оқсаб бораётганидан дарак, десак бўлади. Барча ўзбек газеталарининг ёпилиб кетишига халқимизнинг ўзбекча нашрларни қўллаб-қувватламаслиги, моддий қийинчилик сабаб бўлди, дейди Ўшдаги “Ахборот” газетаси бош муҳаррири Барно Исақова.\nМазкур газеталар ходимлари ўзбек нашрлари ададининг камлигини кўпинча ўзбек муштарийси газета ўқимай қўйгани билан, ўшликларда газета ўқиш эҳтиёжи камайгани билан изоҳлайдилар. Бироқ газета сотиладиган дўконларда Ўзбекистонда чиқадиган газеталарнинг кўплиги бунинг аксини исбот қилади.\n“Позиция” газетаси бош муҳаррири ҳам айнан шу жиҳатни эътиборга олган ҳолда газетани асосан ўзбек тилида чоп этишга қарор қилинганини билдирди.


“Америкада ишлайдиган эримнинг у ерда ҳам хотини бор экан…” | Бир пиёла чой\n← Тошкент метросида Россиянинг замонавий вагонлари пайдо бўлади\nСаратонни шамоллаш орқали даволашмоқчи →\n“Америкада ишлайдиган эримнинг у ерда ҳам хотини бор экан…”\nУшбу мактуб бизга электрон манзил орқали келди. Уни ўқиб бироз изтиробга тушдик. Узоқдан туриб бўлса-да, нома эгасининг дардига малҳам бўлгимиз келди. Бирдан бир кўмагимиз, кечинмаларини сиз муштарийлар билан бўлишиб, маслаҳатларингизни унга етказиш…\n“Бундан беш йил аввал у билан ижтимоий тармоқда танишдим. Очиғи, илк мактубидаёқ эътиборимни тортишга уринди:\n“Жинними, бу?” дедим ичимда унинг хатидан таажжубга тушиб. Чунки мен табиатан вазминроқ, унча-мунча ҳазилни тез ҳазм қила олмайдиган, дугоналаримнинг тили билан айтганда “Энг зўр ҳазил ҳам ярим соатда етиб келадиган қиз”ман. Феълимни билгани учун дугоналарим ҳам унча-мунчага ҳазил қилавермайди. Ҳазиллашишса ҳам дарҳол изоҳлаб кетади. Хуллас, шунақа қизман. Вазминлигимга бориб, бошқа унга ёзмадим. У эса тўхтамади. Ҳар гал кирсам, ундан энг камида иккита хабар келган бўларди. Аҳволим, Ўзбекистон об-ҳавоси, янгиликлари билан қизиқарди. Бизда кундузи бўлганида Америкада тунлигини, унинг уйқуда бўлишини яхши билганим учун жавоб ёзгим ҳам келмасди.\n“Ўзи бу нега менга хат ёзаверади? Янгилик ва об-ҳавони сўрашга қариндошлари, дўстлари ҳам бор-ку”.\n“Ижтимоий тармоққа ҳар куни кираётганингизни кўряпман. Ҳеч ким билан ёзишмасангиз, кириб нима қиласиз? Менга ўхшаган ватан соғинчида юрганларга ёрдам бермасангиз, яшаб нима қиласиз? Ё гунгмисиз? Мен сиздан гапиришни эмас, ёзишни сўраяпман. Гунг одам учун ёзиш қийин эмас-ку!”\nОчиғи, “гунг” сўзи “соқов” ўрнида келишини яхши биламан. Лекин негадир мени “гўнг” деяпти деб ўйлабман. Гарчи гапнинг мазмуни тўғри келмаса, ҳам миямга шу ялт этиб келибди-ю, жаҳл билан ёзаверибман:\n— Нега мени ҳақорат қиляпсиз? Кимсиз ўзи? Менга умуман ёзманг! Сизни танимайман, гаплашишни ҳам истамайман! Ўша “гўнг” ўзингиз!\n“Тушунмадим. Қанақа гўнг? Мен сизга гунгмисиз, соқовмисиз, дедим. Майли, ёзмасангиз ёзманг. Бошқа ватандошлар кўп-ку!..”\n“Узр, мен нотўғри тушунган эканман. Негадир “ў” ҳарфи ўрнига “у” ёзгансиз деб ўйлабман. Нима қилай, бугун ҳамма ёзишмалар “ў”, “ғ”, “қ”, “ҳ”сиз ёзилса…”\n“Нега айнан “гўнг” деб ўқидингиз? Сизнинг гапларингизга ишонадиган бўлсам, “гўнг” эмас, “ғўнғ” деб ўқишингиз керак эди. Э-э-э, ҳазилни тушунмаган ғўнг!” дея ёзиб юборибди.\n“Ғўнғ” нима дегани?”\n“Сизнинг янги лақабингиз!  ”\n“Нега жимсиз?” деди у ярим соатча вақт ўтгач. Мен бу вақт ичида фақат дил изҳорини ўқиш билан банд бўлдим.\n“Кўзларимга ишонмаяпман!” ростини ёздим унга.\n“Сиз тап-тортмай ҳаммага шунақа ёзаверасизми? Мен бу ижтимоий тармоқдагиларга теккан касаллигини биламан. Лекин сизни жиддий инсон деб юрардим… ”\n“Мен бу гапларни илк бор сизга ёздим. Шундай хаёлга боришингизни билардим. Лекин бу ҳақиқат. Бошқа ичимда сақлолмайман! Сизни кўрмай, билмай туриб севиб қолдим…”\nМен бу хабарни ҳам қайта-қайта ўқидим. Миямнинг қайсидир қатида ақлим “Ишонма, ахир сени бир бор бўлса-да, кўрмаган бўлса. Суратингни ҳам қўймаган бўлсанг”, деган сўзларни милт этиб кўрсатгандек бўлди. Лекин мен бу ҳақда ўйлашни истамасдим. Чунки илгарироқ ўзим уни севиб қолган бўлсам. Жуда қаттиқ севиндим холос.\nУнга жуда-жуда кўп ёзгим келарди. Лекин изҳордан сўнг бир ҳафтача “Ҳа”, “йўқ” дейишдан нарига ўтмадим. У эса суратимни сўради.\n“Бир-бирингга жуда моссизлар!” деган гапни жуда кўп эшитганимдан кейин пича хотиржам тортдим.\nБир куни у билан видео орқали гаплашаётиб, орқасидан аёл кишининг ўтганини кўриб қолдим. Сочлари ёйилган, уйқусираб ўтди. Бизда кундузи бўлса, уларда тун. Ярим тунда эримнинг хонасида аёл киши…